text:
THE OFFICIAL BOKONE BOPHIRIMA GOVERNMENT NEWSPAPER
Lillian Sebolaodate:
02 September 2016
Morafe wa Bakubung ba Ratheo kwa motseng wa Ledig kwa ntle ga Rustenburg ba amogetse ka boitumelo tshedimosetso e e bontshang gore motse wa bona o tlile go tlhabololwa jang.
Baagi ba ne ba thologetse pitso e mo go yone ba ne ba itsisiwe ka diphitlhelelo tse kemedi ya morafe le bothati jwa moepo wa Wesizwe ba di dirileng.
Baemedi ba morafe mo ntlheng eno, borre Disele Phologane le Benjamin Gumbi, ba thadiseditse baagi ka maikaelelo a bona a go tlhabolola motse, le gore dipuisano tsa bone le moepo wa Wesizwe di tsamaile jang. Bobedi jo, bo ne gape ba reetsa gore aa morafe o batla gore ba tswelele pele ka ditherisano tsa go tlhabolola motse wa Ledig, le gone ba gatele pele jang.
Fa a ne a bua le baagi ba Ledig, Gumbi o rile ke nako jaanong ya gore go itsiwe gore go diriwa eng ka madi a morafe. Go kile ga nna le ketsaetsego mo nakong e e fetileng, fa baagi ba ne ba tletleba gore ga ba newe tshedimosetso e e lekaneng ya gore madi a morafe a ya kae.
Morafe o tlhaloseditswe fa Wesizwe e ikaeletse go agela badiri ba moepo ono matlo, mme moepo o bone go le go maleba gore morafe le ona o nne le seabe mo thulaganyong eno.
Tumelano e e fitlheletsweng magareng ga ba Bogosi, Koporasi ya Tlhabololo ya morafe wa Bakubung, (Bakubung Community Development Corporation) ka tshwaragano le moepo wa Wesizwe, ke ya gore matlo a boleng jwa diranta di le dimilione di le 500 a tlile go agiwa mo lefelong la diheketare di le 25 tsa lefatshe la Bakubung. Lefatshe leno le sa ntse le le ka fa tlase ga tlhokomelo ya Lefapha la Tlhabololo ya Mafatshe ka tetla ya morafe.
Lefelo le matlo a tlileng go agiwa mo go lona le tla itsege ka Gabonewe Estate, mme go tla agiwa matlo a le 801 mo go lona. Go tla agiwa gape le tikatikwe ya marekelo, tleliniki ya poraefete le sekolo sa poraefete.
Gumbi o tsweletse ka go ka go tlhalosa fa tumelano e ba e fitlheletseng e le ya gore fa matlo ano a sena go agiwa, diperesente di le 30 tsa lotseno e nne tsa morafe fa di le 70 e le tsa Wesizwe. Le fa go ntse jalo, setlamo seno sa meepo se tla neela morafe madi a phiro ka ntlha ya fa lefatshe e le la Bakubung.
Phologane, yo e leng mogakolodi wa kgosi e bile e le moemedi wa morafe, o rile seno se tlile go tswela baagi mosola gonne se tlile go tlhola ditiro tse di tla fokotsang tlala le lehuma.
Phologane a re ba dumelane ka gore bagwebipotlana le baswa ba mo motseng e nne bona ba tlileng go ungwelwa gonne setlamo se se tla bong se reboletswe tiro ya go aga matlo se tshwanetse go dirisana le ditlamo tse dipotlana tsa mo motseng. O ba gakolotse gore batho ba e seng baagi ba Ledig ba tla tshwanelwa ke go iketla gonne tshono ya ditiro e le ya baagi ba mo Ledig.
"Ga re kitla re letla gore batho ba simolole go thologela mo motseng wa rona ba tla go batla ditiro, gongwe ba bangwe ba ipateletsa go nna Bakubung. Ga re bolo go bolawa ke tlala re le Bakubung, re bona dilo di direga mo metseng e tshwana le Moruleng le Phokeng. Re ne re tswa dipelo fela mme re ne ra itshoka ka tsholofelo ya gore letsatsi lengwe le rona re tla tshwana le bona," ga rialo Phologane.
A re lebaka la gore pitso ya mothale ono e bidiwe, ke gore ba kope tetla ya morafe go tlhabolola lefatshe la bona. A re fa baagi ba letla, seo se tla bo se raya gore ditlhabololo mo motseng e tla nna tse di nametsang e bile bontsi jwa baagi bo tla kgona go fepa ba malapa a bona.
Kgabagare, morafe o ne wa nesetsa ditumelano tseno pula, le go dumelana ka bongwefela jwa pelo gore fa e le gore ba tlile go ungwelwa, ga ba ne ba letla gore tshono eno e ba tswe diatleng. Le fa bangwe ba baswa ba ne ba na le dipelaelo tsa gore ba ka tloga ba kgapelwa kwa thoko, Phologane o ne a ba netefaletsa fa go se sepe sa go nna jalo gonne keletso e le gore ba beeletse mo go bona jaaka e le bona bokamoso jwa motse wa Ledig.


c: text/html

text:
Puo ya tlhoafalo le puo e e seng ya tlhoafalo
Setswana fela jaaka dipuo tse dingwe, se na le puo ya tlhoafalo le puo e e seng ya tlhoafalo. Mo puong ya tlhoafalo, ga go dirisiwe mafoko mangwe le mangwe, go tlhophiwa mafoko a a rileng a a faphegileng. Ke puo e mafoko a dirisiwang ka kelotlhoko, ka botswerere le ka mokgwa o o amogelesegang. Puo e, e tshwanetse ya tlhaloganngwa ke batho ka bontsi. Puo ya tlhoafalo, e dirisiwa thata mo diphuthegong e ka nna tsa kgotla, tsa merero ya manyalo, tsa makgotla a batsadi le barutabana kgotsa meletlo e e faphegileng jaaka pulo ya sekole. Puo e e dirisiwa gape fa go kwalwa puiso bathokgotsa dikwalo tsa semmuso.
Dikai tsa puo ya tlhoafalo
- Ke fitlhetse go tletse makau kwa moletlong wa matsalô a gagwê.
- O mo iteile ka lebole mo phateng.
- O buisa kgarebê ya me jang mosimanyana ke wêna!
- Lotlêla ntlo eo re tsamaê.
- Mapodise ba mo tshwere, o ile kgolêgêlong.
- O sotlêlang ngwana yo mongwê jalo!
- Tsisa re gôgê motsoko oo!
- Ke ne ka tshoga go utlwa fa monna yo a sa itekanêla tlhaloganyô.
- Ke tlaa go tlhôla maitseboa.
Mo puong e e seng ya tlhoafalo gantsi go dirisiwa mafoko mangwe le mangwe, go sa elwe tlhoko gore a mafoko ke a a amogelesegang kgotsa nnyaa. Se se tlhokafalang fela ke gore a molaetsa o goroga kwa go yo go buiwang nae. Puo e e dirisiwa segolo jang ke batho ba e leng dithakammogo kgotsa balekane kgotsa go iketlilwe mo lwapeng. Ke puo e e tletseng metlae e e dirisiwang gape mo mafelong a tshwana ya maitiso a mebino, marekisetso a dinotagi gongwe kwa metshamekong ya itloso bodutu. Mo malatsing ano, re bona puo e e dirisiwa gape fa go kwalwa melaetsa ya diemeili le ya megala ya letheka.
Dikai tsa puo e e seng ya tlhoafalo
- Ke fitlhetse go tletse majita kwa moletlong wa matsalô a gagwê.
- O mo ngatile ka feisi mo phateng.
- O buisa ngwanyana wa me jang laitinyana ke wêna!
- Khiêla ntlo eo re tsamaê.
- Mapodise ba mo fasitse, o ile kgolêgêlong.
- O šautelang ngwana yo mongwê jalo!
- Tsisa re peipê kwae eo!
- Ke ne ka tshoga go utlwa fa monna yo a pêka.
- Ke tlaa go tšheka maitseboa.
Go tlwaelesegile mo puong e e seng ya tlhoafalo go khutshwafatsa mafoko ka go tlogela ditlhaka kgotsa medumo mengwe ya one jaaka mo dieleng tse di latelang.
Diele tse go tlogetsweng ditlhaka/medumô mengwê
- Sa kwano madi a me ke batla go tsamaya.
- Kgomo tsa me di tsetse bonamagadi fêla.
- Ke rekisetse podi tse tharo.
- Lee kwano madi a me ka pela.
- Nnaa dijo tsa me foo.
- Sigo ja mariga bo boleele
- O irang ngwana yoo?
Diele tse go sa tlogelwang ditlhaka/medumô epê
- Tsisa kwano madi a me ke batla go tsamaya.
- Dikgomo tsa me di tsetse bonamagadi fêla.
- Ke rekisitse dipodi tse tharo.
- Lere kwano madi a me ka pela.
- Nnaya dijo tsa me foo.
- Bosigo ja mariga bo bo leele.
- O dirang ngwanga yoo?

robotstxt: allowed

filter: keep


text:
Lorato lwa gago, Morena wa me,
Lo gaisa thata lorato lotlhe.
Mo lefatsheng jotlhe, kwa legodimong
Ga go lorato lo lo tshwanang le lo.
Lorato lo go lerile mo fatshing
Go re ntsha, go re golola mo dibing.
Ka lone o swetse mewa mo mokgorong
Go e bulela gape legodimong.
Mme lo go tlhotlheleditse go aga
Mo Sakramenteng mo gare ga rona.
Go jesa, go nosa mewa ya batho
Le go re thatafatsa mo tlhabanong.
Re tsile go wena go go rapela,
Go lopa, go kopa go reediwa:
Jesu, o tukise pelo tsa rona
Re tle re rate Rara jaaka wena.


text:
Akofang, Bakreste, ka boitumelo,
Tlang, lotlhe, tlang lotlhe Betlhema.
O re tsaletswe: mung wa baengele.
Tlang a re obameleng,
Tlang a re obameleng,
Tlang a re obameleng, Morena.
Badisa ba lesa matlhape a bone,
Ba tloga ba akofela kwa ngwaneng.
A re yeng nabo go bona losea.
Lesedi je lentle je le tswang leseding:
Modimo o tswang mo Modimong Rara.
O diregile nama gompieno.
Bonang khumanego, bonang boingotlo;
Lorato lo lo sa gaisiweng.
A re mo rateng, re mo amogeleng.
Baengele lotlhe, opelang Sefela,
Le lona, masomo mo legodimong:
A kgalalelo e nne mo Modimong.
Jaanong, ngwana Jesu, ka o re tsaletswe,
Amogela kgobalalo ya rona.
A o bakwe ka bosenabokhutlo.


text:
THE OFFICIAL BOKONE BOPHIRIMA GOVERNMENT NEWSPAPER
Lillian Sebolaodate:
16 September 2016
Lefapha la Bojanala la porofense ya Bokone Bophirima, le simolotse kgwedi ya ngwao-boswa ka go thankgolola se se itsegeng ka Labotlhano wa Bojanala, ke go re Tourism Friday.
Letsholo leno le simolotswe kwa Masepaleng wa Dr Kenneth Kaunda, maikaelelo e le go rotloetsa baagi go etela mafelo a bojanala le go tlhagisa mafelo a mangwe a a sa itsegeng gore a itsege.
Letsholo leno le ne la tseelwa kwa Masepaleng wa Ramotshere Moiloa kwa torotswaneng ya Groot Marico. Maikaelelo a go tseela letsholo leno kwa torotswaneng eno, ke go tshegetsa moono wa puso o o rotloetsang gore metsemagae, metsesetoropo le ditorotswana di ungwelwe mo ditirelong tsa puso ya Bokone Bophirima, mme ikonomi ya tsone e gole.
Letsholo leno la Tourism Friday le ne la etela musiamo o o itsegeng ka German Charles Bosman, o e saleng o agiwa dingwaga di le dintsi tse di fetileng. Serodumo sa musiamo ono se sa ntse se le kwa godimo gonne beng ba ona ba o tlhokemetse jaaka e kete o agilwe maabane. Ntlha e e kgatlhisang ka Groot Marico ke go re baagi ba lefelo leno, ba ba akaretsang basweu le bantsho, ba tshwaraganetse go tlhokomela le go tshegetsa ditso tsa bona.
Torotswana ya Groot Marico e humile ka histori e e gakgamatsang, e bontsi jwa baagi, segolo ba ba kgabaganyang ka toropo eno, ba sa e itseng. Go na le kago e baagi ba torotswana eno ba ipelang ka yona le go e tlotlomatsa fa ba tlotlela bajanala ka yona nako le nako. Kago eno ke e go tlhalosiwang fa go kile ga tlhatlhelwa Mopresidente wa naga, Rre Jacob Zuma, mo go yone ka nako ya puso ya kgatelelo. Le fa kago eno setse e onetse, baagi ba sa ntse ba e dibetse le go sireletsa histori ya yona. Ba ipela ka yona e bile ba eletsa fa go ka agiwa sefikantswe mo go yona gonne ba e bona e le karolo ya boswa jwa bana ba porofense ya Bokone Bophirima le naga ka kakaretso.
Mongwe wa baagi yo o dirang ka go ithaopa kwa musiamong ono, Rre Arno Faul, a re batho ba ba etelang Groot Marico ba dira baagi motlotlo gonne ba itse fa ba tla tlotlela ba bangwe, mme ka go dira jalo lefelo la bona le itsege le go ngoka bajanala. Faul a re ba itumelela go tlhatlhelela bajanala ka ga toropo ya bona le metse e e mabapi mo masepaleng wa Ramotshere Moiloa, segolo jang ba ba tswang kwa ntle ga naga.
Faul a re ba na le lenaane la go refosanya baithuti le naga ya Jeremane. Ga jaana ba na le baithaopi ba le 30 go tswa Jeremane, ba ba dirang mo metseng ya Madikwe, Bojanala le Ramotshere Moiloa. Baithaopi bano ba dira mo dikolong, dikheretshe, mafelo a bagodi le a dikhutsana le go rupelela mo go tsa tlhokomelo ya tlhago. O tlhalositse fa seno se tswela baswa ba dinaga tse pedi tseno mosola gonne ba refosanya kitso ya dinaga tsa bona le setso sa baagi ba dinaga tseno.
Mokhuduthamaga wa Bojanala mo Bokone Bophirima, Desbo Mohono, o akgotse baagi ba Groot Marico ka fao ba tlhokometseng lefelo la bone. Mohono o tlhalositse fa maikaelelo a go etela Groot Marico e le go senola mafelo a a fitlhegileng a bojanala mo porofenseng. A re ka ntlha ya fa porofense e dirile sentle mo go amogeleng bajanala ba boditshabatshaba, lefapha le bone go tshwanela gore le tsenelele mo metsemagaeng le ditorotswana gore bojanala bo senolwe.
Mokhuduthamaga o tlhalositse fa lefapha la gaabo le tlile go dira seno mo kgweding eno ya Lwetse, e e itsegeng ka Tourism Month.
"Re tlile go dira seno kwa ntle ga go robala mo mafelong a a itsegeng ka ntlha ya fa re ikaelela go thusa borakgwebo ba lephata la bojanala ba go sa itsiweng ka bona mo mafelong ano."


text:
Mabogo Dinku a Thebana- Botswana Railways e Tsweledisa Kgolaganno ya Yone le Sekolo sa Madiba Senior
Kgaisano ya ngwaga le ngwaga ya polelo ya Setswana e e rotloediwang ke kompone ya Botswana Railways, e e kwalwang ke baithuti ba sekolo se segolwane sa Madiba Senior, e kwalwa ke mophato wa bone e ne e ngokile baithuti ba le masome a mabedi le bone ngwaga o o fetileng.
Kgaisano e, e ne e kwalwa ka fa tlase ga setlhogo se se reng””Kompone ya mesepele ya diterena e na le seabe mo go tokafatseng matshelo a banni ba Mahalapye le itsholelo mo motseng”.
Erile a kgothatsha baithuti, Mogolwane wa Botswana Railways, Rre Semabale Tladi o ne a rotloetsa baithuti go tsaya dithuto tsa bone ka tlhwaafalo bogolo jang dithuto tsa Setswana tse go lebegang bana ba sa tsenye marapo mo go tsone, baithuti ba nyelelelwa ke go bua puo ya Setswana le go e kwala.
“Botswana Railways ga ya itebaganya hela le kgaisanyo e fela mme e rotloetsa gape le sekolo se se dirileng sentle mo mophatong wa boraro mo dikolong tse di fa gare, (junior) tsa kgaolo ya Mahalapye/ Shoshong ka dikete tse thano tsa dipula” ga bua rre Tladi.
Fa a tswa la gagwe, Mogokgo wa sekolo sa Madiba Rre Tshupelo Tshupelo o ne a nesetsa pula tirisanyo mmogo ya sekolo sa Madiba le Kompone ya Botswana Railways. A re tirisanyo e, e thusitse gore sekole sa Madiba se tseye maemo a bobedi mo lefatsheng ka bophara mo dithutong tsa Setswana ka ngwaga wa 2016. Thulaganyo e, ya go rotloetsa go kwala polelo ka Setswana e simologile ka ngwana wa 2001.
Kabo dimpho e ne e tshwaretswe kwa ntlo lehalahala ya Sekolo kwa baithuti ba neng ba atswiwa ka dimpho tse di farologanyeng go lebilwe maemo a ba a tsereng jaaka ba ne ba itaisana barathana. Dimpho tse tsothe di lopile madi dikete tse tlhano tsa dipula.
Passenger Services
Botswana Railways Offices
Mahalapye Main Road
Mowana Ward
Private Bag 0052
Mahalapye
Botswana
T - +2674711375
F - +2674711385
E - infobotrail [dot] bw
BR Express bookingsbotrail [dot] bw


text:
Motsana wa Phuduhudu mo Ngamiland
Phuduhudu ke motsana yo mo kgaolong ya bokone botlhaba jwa Botswana. Motse o mo botlhaba jwa kgaolo e, gape motse o na le sekole se se potlana. Mo palo batho ya ngwaga wa 2001 dipalo tsa motse wa Lepokole di ne dile makgolo a matlhano le botlhano.[1]
Contents
Ditau di jesetsa banni mo kgobedung[baakanya | edit source]
Baagi ba Phuduhudu kwa kgaolong ya Nhabe ba ngongoregile mo mopalamenteng wa bone gore e setse e le dingwaga tse thataro ba letile gore dikgomo tsa bone di hudusiwe mo motseng ka ditau di itlhabela ka go kgona le go rata.Motse wa Phuduhudu o mo diphakeng tsa Makgadikgadi le Nxai mme banni ba bolela fa dibatana tsa naga bogolo jang ditau di tswetse masaka a bone.Kgosi ya motse oo, Rre Bobota Yokhwi, o boletse fa ba ne ba boleletswe fa puso e ba bonetse dipolase kwa mafelong a mararo e bong C1, C2, le C3 gautshwane le Mopipi go di tshabisa ditau.Rre Yokhwi a re, E setse e le dingwaga tse thataro re ntse re reeditse, mme ga gona sepe se se lebegang se dirwa, le sone sediba ga go na sepe se se epilweng. Mme mafelo ao, a siame thata ka jaana re ne re tlaa bo re bapile le ba kgwediso ka seatla.Mo phuthegong ya kgotla e e neng e buisiwa ke mopalamente wa kgaolo, Rre Frank Ramsden, baagi ba boletse fa ba sa itse gore khudugo ya bone e lebane le lephata lefe fa e le la diphologolo le la temothuo.E rile Rre Ramsden a tsibogela kgang eo, a kopa morafe go mo fa sebaka gore a ikopanye le matona a temothuo le ya tsa diphologolo go rarabolola seemo.O boletse fa e le kgang e ntsha mo ditsebeng tsa gagwe gore ba lephata la temothuo ba boleletse morafe wa Phuduhudu gore go se ka ga nna leruo lepe le le hudusetswang kwa polaseng tseo.A re se a se itseng ke gore ba lephata la diphologolo, ba solofeditse fa ba le mo lenaneong la go tlisa ditlamelo di tshwana le go phunya didiba kwa dipolaseng tse disha tseo, gore e re isago barui ba Phuduhudu ba hudusetse leruo teng.
Kgang e nngwe e ne e le ya gore go na le dipelaelo tsa gore ba ofisi ya kgotla kwa Maun ba ikgagapeletse dikoloi, mme ba dira dilo thata gore dikgaolo tse dingwe di se ka tsa nna le dikoloi tsa kgotla.Ba boletse fa go kile ga bo go na le koloi ya kgotla, mme kgang e le gore ga go na mokgweetsi.Ba boletse gore mo bogompienong ba na le mokgweetsi yo e leng lepodisi la kgotla, mme ba bolelelwa fa koloi ya bone e ntshitswe mo tseleng ka e sa itekanela.E rile a tsibogela kgang eo, Rre Dikaelo Serige wa ofisi ya kgotla kwa Maun a bolela fa koloi eo e sa botiwa, mme e bereka kwa Maun. Mopalamente o solofeditse fa a tlaa sala kgang eo morago mme koloi e boele Phuduhudu.
Kgang ya letsomo e tsositse kgaruru[baakanya | edit source]
Banni ba motse wa Phuduhudu ba ne ba phuthegetse kwa kgotleng bosheng go utlwa ka bokamoso jwa Trust ya bone le mogwebi yo a neng a neetswe tetla ya go gweba ka diphologolo mo Phuduhudu.Phuthego ene e tsenwe ke morafe, baemedi ba lephata la diphologolo ka e le bone ba ba fang bogakolodi jwa di Trust tsa mofuta oo.Modulasetilo wa Trust, Boronamang Yakhwe, o tlhalositse gore kgaruru e tsositswe ke go bo marafe o ne o kgaogane ga bedi, ba bangwe ba batla gore mogwebi yo o ntseng a dira le bone a kobiwe.Mogwebi yoo go tswa kwa Aforika Borwa,Dawie Groenwald, banni ba ne ba sa itumelele ka fa a dirisanyang le bone ka teng.Tlhoka tirisanyo mmogo eo e bile ya gwetlha ba Trust go isa mogwebi yoo fa pele ga molao ka go isa mathata a bone kwa diagenteng, mme ka nako ya phuthego ya bosheng, agente go ne go bolelwa a santse a sekaseka kgang eo.Modulasetilo wa Trust o ne a bolela gore go ne ga buisanngwa mo kgotleng ngogola ka Ngwanatsele gore, a ke go thendariwe gape kana diphologolo di rekisiwe ka palobalo, mme morafe wa dumela gore go rekisiwe ka palobalo.O ne a bolela gore phuthego e biditswe gape go tla go rurifatsa kgang gore tota morafe o batla eng, ka a ne a re go na le dipuo mo motseng tsa gore bangwe ba batla mogwebi yo mogologolo gore a boele a gwebe.
Banni ba motse wa Phuduhudu ka go farologana ga bone ba ne ba akgela mo kgang mme bontsi jwa banana ba a swa ba ikepela ka Groenwald, fa bagolo bone ba gana.Dingwe tsa dibui, Dodo Moleele, o ne a tlhalosa gore tumalano ya motheo wa Trust ke gore mogwebi yo o fentseng thendara o tshwanetse go duela pele a simolola tiro, mme a re Groenwald ga a a dira jalo.A re mogwebi yoo le gone o bogale, ga a ba buise sentle e bile o ba lebela kwa tlase.Mazonye Tlhapi o boletse gore go dumalanwe le Groenwald gore a dirisanye le bone dingwaga tse tlhano, a re go botoka gore ba nne ba dirisanye le ene gore a tle a duelele melala e a ka tswang a e kolota.Banni ba re ba batla motho yo o nang le madi go tla go tokafatsa matshelo a bone.Ramsden Kelebemang a tswa kwa ofising ya kabo ditsha kwa Maun, o ne a gakolola gore batho ba Phuduhudu ga ba tlhoke go ya kgotla tshekelo go koba mogwebi fa a sa dirisanye sentle le bone, ka fa konteraka e tlhalosang ka teng.O ne a tlhalosa gore go tlhophiwe, ba ba sa batleng mogwebi ba itshupe, mme ba ba mmatlang le bone ba itshupe.Ditlhopho di ne tsa dirwa mme banana ka e ne e le bone bontsi ba ba tlang mogwebi yoo, ba bona palo ya 106, fa bagolo le palo e e kwa tlase ya banana ba itswela ka 43.Mo potsolotsong le BOPA Bobota Yokhwe, kgosana ya motse, o ne a tlhalosa gore ene jaaka morongwa wa setshaba, o tlaa netefatsa gore ditshwetso tse di tserweng di salwa morago gore go dirisanwe sentle, motse o tle o tlhabologe.Groenwald o ne a gana go buisana le BOPA, a re go buiwe le Sechele agente ya gagwe.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145529/http://www.cso.gov.bw/html/census/dist70_71_72_73.html. Retrieved 2007-12-09.
Coordinates: 20°11′43″S 24°32′11″E / 20.19528°S 24.53639°E


text:
Motsana wa New Xade
New Xade ke motsana yo o bonwang mo bogare jwa kgaolo ya Ghanzi mo Botswana. Mo palo batho ya ngwaga wa 2001 dipalo tsa motse wa Lepokole di ne dile makgolo a matlhano le botlhano.[1]
Contents
Phuduso ya Banni[baakanya | edit source]
Ka ngwaga wa 1997, 1739 (Basarwa ) ba ne ba fudusiwa go tsweng Central Kalahari Game Reserve ke puso ya Botswana ka ba ne ba le bantsi mo lefelong leoka mokgatlho yo o neng o simolodisitswe ke lefatshe.Ba le makgolokgolo,makgolo a mabedi le masome a mararo le boferabongwe ba ne ba fugela kwa Kg’oesakene (New Xade) gaper ba le makgolo a matlhano ba fudugela kwa Kaudwane,kwa ntle ga molelwane yo o mo borwa jwa CKGR. Tswelediso ya phuduso ya banni ba Central Kalahari e ne ya simololwa gape ka ngwaga wa 2002. Puso e ne ya fa mabaka a gore banni ba tshwanetse go fudusiwa gore go sirelediwe dilo tsa tlholego le gone go tlhabolola matshelo a Basarwa. New Xade o dikhilomethara tse di lekgolo go tsweng kwa Ghanzi, kgaolo ya toropokgolo,gape le masome a bosupa go tsweng Xade,kwa go kileng ga bo go le CKGR. Banni ba ne ba fiwa ditsha kwa New Xade yo mosha.
Ditlhopha tsa merafe le diteme tse di buiwang[baakanya | edit source]
Jaaka go tlhalositswe,go nale merafe e e farologanyeng kwa New Xade. Ditlhopha di le boraro tsa merafe e e simolotseng go thibelela , botlhe ba ba ileng ba fudusiwa kwa Central Kalahari Game Reserve,ke G/ui (Dcuikhoe), G//ana (Dxanakhoe), gape le Bakgalagadi. Dipuo tse di buiwang ke batho ba ke G/ui (Dcui), G//ana (Dxana), le Sekgalagadi, ka go latelelana. Ka koketsego ya babereki le thuto, Setswana se a buiwa gape le puo ya sekgowa e santse e oketsega . Ka go nale babereki ba puso le bagwebi, go santse go nna le Batswana, ka dipuo tsa bone,le bone tota banni ba letso la Naro ba ba tlileng ba tswa mo metsaneng e e mabapi gape le kwa merakeng ya Ghanzi. Bontsi jwa bauthuti ba ba nnang kwa mantlong a boroko a sekolo se se potana sa New Xade ba buwa puo ya Naro ka ba tswa mo setlhopheng sa morafe wa Naroyo o tsereng lefelo le le gaufi le toropo ya Ghanzi gape le meraka ya Ghanzi. Go tlhalosiwa gore batho ba le bantsi ba banni ba Bakgalagadi ba ne ba tswa kgaolong ya Kweneng go tla go tswwara monyetla wa kgwebo mo mafelong a a batho ba neng ba fudusediwa mo go one le gone go tla go nna gaufi le ba masika.
Ditlamorago tsa Phuduso[baakanya | edit source]
Go simolola ka ngwaga wa 2000 go ya kwa go wa 2001, baitsanape ba ne ba dira dipatlisiso kwa New ba kwa Japanese mongwe wa bone a bidiwa Junko Maruyama go batlisisa ka go fudusiwa le botsalano jwa bathoba ba fudusitsweng o ne a tlhalosa ka fa batho ba ileng ba amogelesega mo tikologong ya bone. Ka nako ya dipatlisiso, tpalo ya banni e ne ya akanyediwa go ka nna 1100, e e neng e akaretsa Basarwa go tsweng ditlhopheng tsa G/ui gape le G//ana . Palo ya ditlhopha tse mo Botswana e ka tswa e le 2350 le 1550, ka go latelelana (Cassiday, 2001). Go dingalo go tlhalosa gore palo e e rileng e tswa mo setlhopheng sefe mo lefelong, ka gore go tlhakatlhakane fela le bangwe ba bone ba nyala go tsweng kwa G/ui, G//ana, Kgalagadi, le Naro.
Dikgogakgogano ka phuduso le dikgang tsa kgotlatsekelo[baakanya | edit source]
Thulaganyo ya puso ya Botswana ya phuduso e ne ya tsosa dikgotlhang mo le mafatse a kwa ntle a ileng a seka a dumalana le tshwetso e e tserweng le ba lekgotla la London-based NGO le le bidiwang Survival International. Kganetso ya ba (SI)gape le makgotlana a mangwe a mafatshefatshe ba ne ba re beng ba lefatshe ba nale ditshwanelo tsa go nna mo lefatsheng la badimo ba bone. Go ya ka ba SI, ba re le fa Basartwa ba sena teta ya go nna mo lefelong la CKGR (mo go sa letlelelweng ke SI),ba nale teta ya go ka nna mo lefelong leo ka gore ke bone batho ba ntlha go nna mo lefelong go tsweng bogologolo.
Puso ya Botswana e ne ya fa mabaka a a farologanyeng:e ne ya tlhalosa gore diphologolo tsa naga di tlhoka go babalelwa;go dirisiwa madimadi go tlisa dithuso kwa banning; le gore ba batla go tlisa Basarwa gaufi le ditlhabolo.
Banni ba ba itsegeng ba nna kwa CKGR[baakanya | edit source]
Roy Sesana: Mosireletsi wa ditshwanelo tsa batho. Kuela Kiema Jumanda Gakelebone Kgosi Lobatse Beslag
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145523/http://www.cso.gov.bw/html/census/dist80_81.html. Retrieved 2007-12-11.


text:
Botswana Wildlife Training Institute
Botswana Wildlife Training Institute e ne e ipelela dingwaga tse masome a mabedi le botlhano tsa bodiredi ka ngwaga wa 2009 ka go dira moletlho wa dikganoge tse masome a supa, ba ba neng ba fiwa ditankana tse di supang fa ele baitsanape mo go supegitseng baeti mafelo, kgotsa mo tsamaiso ya ditsanaga, kgotsa mo go sireletseng ditsatholego.[1]
Ponelopele[baakanya | edit source]
Maitlamo le maikaelelo a sekolo se sa mmadikolo ke go di goga kwa pele mo go ruteng baeteledipele ba ditsatlholego ba maemo a kwa tlase le a fa gare gore ba fe dikgakololo tsa maemo a a kwa godimo, mo go tsa dipatlisiso le dikgang ka tshireletso ya diphologolo tsa naga, bojanala le ba CBNRM mo lefatsheng la Botswana le mafatshe a a mo Aferika Borwa. Ithutontsho e na le mananeo a a itebagantseng le go tokafatsa boleng jwa thuto le go abelana megopolo go akaretse kitso le go tlhaloganya tsamaiso ka tsa diphologolo tsa naga, bojanala le tsamaiso ka tsa dikgwebo. Ithutontsho e itebagantse le go rutuntsha ka go dira ka diatla.Sekole se se na le ditsamaiso tse di mmalwa. Tse di ntseng di le teng di baakantswe.
Dipadi tse dingwe.[baakanya | edit source]
- ↑ DIALOGE TSE MASOME A SUPA GOTSWENG KO WILDLIFE INSTITUTE By Nomsa Ndlovu


text:
Bostwana dating Amatuer adult webcam sites
Posted by: Wesi Sebogodi Go bina le go ana,a go nale phapano?fa ele teng ke eng,nna ke mmina tholo,mongwe oa mpotsa gore tholo e ke e binaang e tswa kae?The father is to be obeyed and respected by his wife and children at all times.The Sotho-Tswana are organized by lineages, which developed as the tribe grew.
Ba re re jaka ka loleme, re leka go ba kgatlha ka go itebatsa segarona. Jaaka ngwana wa Motswana a le mo Pretoria (Tshwane) kgotsa Gouteng (Johannesburg) a itebatsa setswana a be a itira Mopedi/Mosotho.Bothata ke boinyatso jwa rona, e ke utlwe ma-african-american ba bua ka kwanzaa,ye e sa tsamaelaneng le keresemose.Ka tsela e o tlhalositseng ka teng,e nyalelana le kwanzaa e.Often the name of the man who led the splinter group was taken as the new tribe's name.Today there are 59 different groups in South Africa who now accept the overall name of Tswana.
The Tswana are closely related to the Sotho (of Lesotho and South Africa).


text:
Ikwadise o amogele lekwaladikgang
Nna wa ntlha go itse ka dithulaganyo tse di kgethegileng tse re di dirang, dikgang ka mokwalo o o lolameng le melawana ya go kwala. Mafoko a a tsentsweng bošeng mo thanoding ya Setswana e e tshelang o a fitlhela fa, re go tsisetsa gape le dikgang tse di farologaneng tse go buisanwang ka tsone kwa lefelong la dipuisano, dikgang di matsorotsoro!
Nna karolo ya setlhopha, ikwadisetse go amogela lekwaladikgang le lekhutshwane la puo ya Setswana.
Re romelele molaetsa wa emeili fa setswanacommunity@oup.com *
*Fa o tsere tshwetso ya go ikwadisetsa go amogela lekwaladikgang le lekhutshwane la Setswana o dumalanana le gore re go le romelele gammogo le sepe fela se re tlaabong re se go bapaletsa se se tswang mo go rona re le Oxford University Press.


text:
Ela tlhoko: phetolelo ee ya setswana e tseerwe ka tlhamalalo semmuso go tswa mo kwalong ya Lefapha la Molao. Re re lemogile gore phetolelo ee e na le diphoso, mme re direla go fitlhelela phetolelo e ntsha e e botoka.
Please note: This Setswana translation is taken directly from the official Department of Justice edition. We are aware that it is not complete or always accurate (e.g. s6.23.2), and we are working towards a new, better translation.
Kgaolo 13: Ditšhelete (213-230A)
Mabaka a Ditšhelete a Kakaretso
213. Letlole la Lotseno lwa Bosetšhaba
- Go na le Letlole la Lotseno la Bosetšhaba le tšhelete yotlhe ya puso ya bosetšhaba e tshwanetseng go duelwa go lona, ntle le tšhelete e e tlhopolotsweng ke Molao wa Palamente.
- Tšhelete e ka gogiwa go tswa go Letlole la Lotseno la Bosetšhaba, fela –
- go ya ka tekanyetsokabo ya Molao wa Palamente; kgotsa
- ka tlhamalalo go tswa go Letlole la Lotseno la Bosetšhaba, fa Molaotheo o tlhomamisitse jalo kgotsa mo Molao wa Palamente.
-
Selekanyo sa karolo ya lotseno la porofense le le kgobokantsweng naga ka bophara, e gogiwa ka tlhamamlalo go tswa go sekgwama sa Letlole la Lotseno la Bosetšhaba.
[Letlha la tsenyotirisong ya k. 213: 1 Ferikgong 1998.]
214. Dikgaogano ka tekatekano le dikabo tsa lotseno
- Molao wa Palamente o tshwanetse go tlamela ka –
- Selekanyo sa karolo ya lotseno la porofense le le kgobokantsweng gare ga puso ya bosetšhaba ya selegae le ya diporofense;
- tlhomamiso ya kabelo ya porofense nngwe le nngwe ya kabelo ya selekanyo sa karolo ya lotseno la porofense, le
- dikabelo ngwe le ngwe e e fiwang diporofense, pusoselegae kgotsa bommasepala go tswa go kabelo ya lotseno leo la puso ya bosetšhaba, le legwe le ngwe la dikabelo tseo di ka diriwang ka ona.
- Molao o o tlhalositsweng mo karolotlaleletso (1) o ka atlenegisiwa fela morago go buisanwe le puso ya diporofense, puso e e rulagantsweng ya selegae le Khomišene ya Ditšhelete le ya Matlotlo, le ditshisinyo tsa Khomišene di setse di sekasikilwe, e bile e tshwanetse go ela tlhoko -
- dikgatlhegelo tsa bosetšhaba;
- taelo nngwe le nngwe e e tshwanetseng go dirwa malebana le molato wa bosetšhaba le ditlamego tse dingwe tsa bosetšhaba;
- ditlhokego le dikgatlhego tsa puso ya bosetšhaba tse di rulagantsweng ka maikaelelo;
- botlhokwa jwa go netefatsa fa diporofense le bommasepala di kgona go tlamela ka ditirelo tse di botlhokwa le go dira ditiro tse ba di abetsweng;
- bokgoni jwa diporofense le bommasepala go dirisa matlole ka bokgeleke;
- ditlhokego tsa tlhabololo le tse dingwe tsa diporofense le bommasepala;
- go sa lekane ga ikonomi gareng ga diporofense le bommasepala;
- ditlamego tsa diporofense le bommasepala go ya ka molao wa bosetšhaba;
- keletso ya ditekanyetso tse di na leng botsitso le tse di na leng ponelopele ya kgaoganyo ya lotseno, le
- tlhokego ya tiriso ya tsamaiso e e farologaneng go ya ka maemo fa go nale maemo a tshoganyetso, kgotsa ditlhokego tsa lobakanyana, le ditlhokego tse dingwe ikaegileng ka dimaikaelelo a a tshwanang.
[Letlha la tsenyotirisong ya k. 214: 1 Ferikgong 1998.]
215. Ditekanyetsokabo tsa bosetšhaba, diporofense le Bommasepala
- Ditekanyetsokabo le ditsamaiso tsa ditekanyetsokabo tsa Bosetšhaba, Diporofense le Bommasepala di tshwanetse go ntshetsapele puso e lolameng, maikarabelo le taolo ya moruo wa ikonomi ka manontlhotlho, melato le lephata la baagi.
- Molao wa Bosetšhaba o tshwanetse go tlhomamisa –
- mofuta wa ditekanyetsokabo tsa bosetšhaba, porofense le Mmasepala;
- dipaka fa ditekanyetsokabo tsa bosetšhaba le porofense di tshwanetseng go tlhagisiwa ka yona; le
- ditekanyetsokabo tsa lekala lengwe le lengwe la puso di tshwanetse go bontsha metswedi ya lotseno le tsela eo ditshenyegelo tse di tshisintsweng di tla tsamaelanang le molao wa bosetšhaba ka yona.
- Ditekanyetsokabo mo lefapheng lengwe le lengwe la puso di tshwanetse go nna le –
- diponelopele tsa lotseno le ditshenyegelo, go farologantswe gare ga letseno le ditshenyegelo;
- ditshitsinyo tebang le tuela ya melato e e solofetsweng mo nakong ya kopo; le
- tshupo ya maikaelelo tebang le madikadimo le mekgwa e mengwe ya dikoloto e e tla oketsang sekoloto sa setšhaba mo nakong ya ngwaga o o latelang.
[Letlha la tsenyotirisong ya k. 215: 1 Ferikgong 1998.]
216. Taolo ya lefapha la bosetšhaba la matlole
- Molao wa Bosetšhaba o tshwanetse go tlhoma lefapha la matlotlo a bosetšhaba le go tlhomamisa mekgwa go netefatsa taolo e e mo pontsheng go lefapha lengwe le ngwe la puso, ka go itsise–
- mekgwa ka kakaretso e e maogetsweng ya boruni jwa matlole;
- tlhaloloso ya ditshenyegelo ka mokgwa o o tshwanang; le
- dipeelo le mabaka a matlole a a tshwanang.
-
Lefapha la Motlole a bosetšhaba le tshwanetse go gapeletsa tsamaiso e e tlhalositsweng mo karootlaleletso (1), e bile le ka emisa kabelo ya setheo sa puso, fa setheo seo sa puso se dira tlolomolao e e masisi kgotsa se dira kgatlhanong le ditaelo tse di tlhalositsweng.
[Kl.(2) e emetswe ke k. 5(a) ya Molaotheo Tlhabololo wa Bosupa wa Molao wa 2001.]
- Tshwetso ya go emisa kabelo ya matlotlo go porofense go ya ka karolo 214(1)(b) e ka tsewa fela mo maemong a a tlhalositsweng mo karolotlaleletso (2) mme –
- ga ya tshwanela go emisa kabelo ya matlotlo go feta nako ya matsatsi a 120; e bile
- e ka tsenngwa tirisong ka bonako, fela e tla felelwa ke nako, ntle le fa e amogelwa ke Palamente ka mokgwa o o tshwanang le o o tlhalositsweng mo karolo 76(1) mme o tlhomimisitswe ka melao le ditaelo tsa ntlo-tlhakanelo ya Palamente. Thulaganyo eno e tshwanetse go konesediwa mo nakong ya matsatsi a le 30 morago ga go diriwa ga tshwetso ke lefapha la matlole la bosetšhaba.
[Kl.(3) e tlhabolotswe ke k. 5(b) ya Molaotheo Tlhabololo wa Bosupa wa Molao wa 2001.]
- Palamente e ka ntšhwafatsa tshwetso ya go emisa kabelo ya matlole mo nakong ya matsatsi a sa feteng 120, go tsamaelana le tlhaloso ya karolotlaleletso (3).
- Pele ga Palamente e ka amogela kgotsa ya ntšhwafatsa tshwetso ya go emisa kabelo ya ya matlole ya porofense –
- Moruni Kakaretso o tshwanetse go begela Palamente; le
- porofense e tshwanetse tshono ys go iksrsbels kgstlhsnong le ditatofatso le go tlhagisa mabaka a yona fa pele ga komiti.
217. Theko ya thoto
- Fa setheo sa puso sa puso ya bosetšhaba, ya porofense kgotsa ya selegae, kgotsa setheo sengwe le sengwe se se tlhalositsweng ka molao wa bosetšhaba se dira konteraka ya go reka hoto le ditirelo, se tshwanetse go dira jaalo go ya ka tsamaiso e e lolameng, ya tekatekano le kelotlase le e e tlhokang ditshenyegelo.
- Karolotlaleletso (1) ga e thibele ditheo tsa puso kgotsa tse di tlhalositsweng mo karolotlaleletso go diragatsa pholisi ya theko ya thoto, e e tlamelang –
- dikgato tse di letleletsweng fa go abiwa dikonteraka; le
- tshireletso kgotsa ntshetsopele ya batho kgotsa ditlhopha tsa batho tseo di neng di sa fiwe ditšhono ka ntlha ya kgethololo e e sa lolamang.
-
Molao wa Bosetšhaba o tshwanetse go tlhomamisa lenaanetsamaiso leo pholisi e e tlhalositsweng mo karolotlaleletso (2) a ka tsengwa tirisong.
[Kl.(3) e emetswe ke k. 6 ya Molaotheo Tlhabololo wa Bosupa wa Molao wa 2001.]
218. Dinetefaletso tsa puso
- Puso ya bosetšhaba, puso ya porofense kgotsa Mmasepala e ka dumela kadimo ya tšhelete fela fa, e tshepisa eo e tsamaelana le lebaka lengwe le lengwe le le tlhalositsweng mo molaong wa bosetšhaba.
- Molao wa bosetšhaba o o tlhalositsweng mo karolotlaleletso (1) e ka diragatswa fela morago fa tshitshinyo ngwe le ngwe ya khomišene ya tšhelete le matlole e sekasekilwe.
-
ngwaga mongwe le mongwe, Puso nngwe le nngwe e tshwanetse go phasalatsa kitsiso ya ditirelo tse e tl di dirang.
[Letlha la tsenyotirisong ya k. 218: 1 Ferikgong 1998.]
219. Tuelo ya batlhankedi ba ba dirang tiro ya setšhaba
- Molao wa Palamente o tshwanetse go tlhomamisa lenaanetsamaiso go –
- meputso, diallawanse, le ditshiamelo tsa maloko a Ntlokokoano Bosetšhaba, baemedi ba leruri ba Lekgotla la Bosetšhaba la Diporofense, Maloko aKabinete, Batlatsatona, Baeteledipele ba setso le maloko a lekgotlalengwe le lengwe la Boeteledipele jwa setso; le
- tekanyetso e kwa godimo ya meputso, diallawanse kgotsa ditshiamelo tsa maloko a kgotlapeomolao ya diporofense, maloko a Lekgotla la Khuduthamaga le maloko a makgotla a Mmasepala a ditlhopha tse di farologaneng.
- Molao wa Bosetšhaba e tshwanetse go tlhoma khomišene e e ikemetseng go dira dikatlanegiso mabapi le meputso, diallawanse le ditshiamelo tse di tlhalositsweng mo karolotlaleletso (1).
- Palamente e ka atlenegisa molao o o tlhalositsweng mo karolotlaleletso (1) fela morago ga go sekaseka tshitsinyo ngwe le ngwe ya khomišene go ya ka karolotlaleletso (2).
- Khuduthamaga ya bosetšhaba le ya porofense, Mmasepala kgotsa bothati bongwe le bongwe jo bo maleba e ka tsenya tirisong molao wa bosetšhaba o o tlhalositsweng mo karolotlaleletso (1), fela morago ga go sekaseka ditshitsinyo tsa khomišene e e tlhomileng go ya ka karolotlaleletso (2).
- Molao wa Bosetšhaba o tshwanetse go tlhoma lenaanetsamaiso go rulaganya meputso, diallawanse le ditshiamelo tsa baatlhodi, basireletsi ba setšhaba, Moruni Kakaretso, le maloko a khomišene nngwe le nngwe e e tlamelwang ke Molaotheo, go akaretswa le bolaoditaolo jwa kgaso e e tlhalositsweng mo karolo 192.
Khomišene ya Ditšhelete le matlole
220. Go tlhomiwa le ditiro
- Go na le Khomišene ya Ditšhelete le Matlole a Rephaboliki, e e dirang ditshwaelo tse di tlhomamisitsweng mo kgaolong eno, kgotsa molao wa bosetšhaba, Palamente, kgotlapeomolao ya diporofense le botsamaisi bongwe le bongwe jo bo tlhomamisitsweng ke molao wa bosetšhaba.
- Khomišene e, ikemetse ka bonosi, mme e laolwa fela ke Molaotheo le molao, mme e tshwanetse go dira ka tolamo.
- Khomišene e tshwanetse go dira, go ya ka Molao wa Palamente, mme fa e dira ditiro tsa yona, e tshwanelwa go ela tlhoko mabaka otlhe, a a botlhokwa, go akarediwa le mabaka a tlhalositsweng mo karolo 214(2).
221. Go thapiwa le pakatiro ya ditokololo
- Khomišene e na le basadi le banna ba ba latelang, ba thapilwe ke Moporesidente jaaka tlhogo ya Khuduthamaga ya Bosetšhaba:
- Modulasetulo le motlatsamodulasetulo;
- batho ba le bararo ba ba tlhophilweng, morago ga puisano le ditonakgolo, go tswa go lenaane le le rulagantsweng go ya ka mokgwa o o tlhalositsweng ke molao wa bosetšhaba;
- batho ba le babedi, ba ba tlhophilweng, morago ga puisano le puso ya selegae go tsamaelana le tsamaiso e e tlhalositsweng ka molao wa bosetšhaba, le
- batho ba bangwe ba le babedi.
[K.1 e emetswe ke k.2 ya Molaotheo Tlhabololo wa Botlhano wa Molao wa 1999.] [Kl.(1) e emetswe ke k. 7(a) ya Molaotheo Tlhabololo wa Bosupa wa Molao wa 2001.]
1A. Molao wa Bosetšhaba o o tlhalositsweng mo karolotlaleletso (1) o tshwanetse go tlamela ka botsaya karolo jwa -
1. Ditonakgolo go ya ka lenaaneo le le tlhomamisitsweng mo karolotlaleletso (1)(b); le
1. puso ya selegae e e rulagantsweng go tlhama lenaaneo le le tlhomamisitsweng ka karolotlaleletso (1)(c).
[Kl. (1A) e tsentswe ka k. 7 (b) ya Molaotheo Tlhabololo wa Bosupa wa Molao wa wa 2001.]
- Ditokololo tsa Khomišene, di tshwanetse go nna le maitemogelo a a maleba.
- Ditokololo di dira nako e e tlhomamisitsweng ka molao ya bosetšhaba. Moporesidente a ka tlosa tokololo mo tirong ka mabaka a maitshwaro a makgwakgwa, tlhaelo ya bokgoni, le go sa dire tiro ka manontlhotlho.
222. Dipegelo
Khomišene e tshwanetse go begela Palamente le diporofense gangwe le gape.
Banka ya Naga
223. Go tlhomiwa
Banka ya Resefe ya Aforika Borwa, ke banka ya naga ya Rephaboliki, mme e laolwa go ya ka molao wa Palamente.
224. Maikaelelo magolo
- Maikaelelomagolo a Banka ya Resefe ya Aforika Borwa, ke go sireletsa boleng jwa tšhelete ka maikaelelo a go sireletsa botsitso le kgodiso ya ikonomi mo Rephaboliking.
- Banka ya Resefe ya Aforika Borwa, fa e diragatsa maikaelelo a yona, e tshwanetse go dira ditiro tsa yona e ikemetse, ntle le poifo, go kgetha matlhakore, le kgethololo, kgotsa go gobelela, mme go tshwanetse ga nna le ditherisano ka metlha gareng ga Banka le tokololo ya Kabinete e e rweleng maikarabelo a ditšhelete tsa bosetšhaba.
225. Dithata le ditiro
Dithata le Ditiro tsa Banka ya Resefe ya Aforika Borwa ke tseo ka tlwaelo di dirwang ke dibanka tsa bogare, mme dithata le ditiro di tshwanetse go tlhomamisiwa ka molao wa Palamente, le go diragatswa le go diriwa go ya ka mabaka a Molao oo.
Merero ya Ditšhelete ya Diporofense le Pusoselegae
226. Letlole la Lotseno lwa Porofense
- Gona le Sekgwama sa Lotseno la Porofense e nngwe le nngwe, mo go duelwang gona tšhelete yotlhe e e amogetsweng ke puso ya porofense, ntle le tšhelete e e kgetholotsweng ka molao wa Palamente.
- Tšhelete e ka gogiwa go tswa Sekgwama sa Lotseno la Porofense fela –
- go ya ka tekayetsokabo ya molao wa Porofense; kgotsa
- fa e gogiwa ka tlhamalalo go tswa Sekgwama sa Lotseno la Porofense, fa Molaotheo kgotsa molao wa Porofense o tlamela ka mokgwa oo.
- Letlole le le abetsweng Porofense boemong jwa puso ya selegae ya porofense eo, go ya ka karolo 214(1) e gogiwa ka tlhamalalo go tswa go Sekgwama sa Lotseno la Porofense eo.
- Molao wa bosetšhaba o ka tlhomamisa lenaanetsamaiso leo ka lona -
- Molao wa porofense o go ya ka karolotlaleletso (2)(b) o letlelelang go gogowa ga tšhelete ka tlhamalalo go tswa go Sekgwama sa Lotseno la Porofense; le
- Letlole le le abetsweng porofense boemong jwa pusoselegae ya porofense eo go ya ka karolotlaleletso (3) le tshwanetse go duelwa bommasepala ba porofense.
[Kl.(4) e tlaleleditswe ke k. 8 ya Molaotheo Tlhabololo wa Bosupa wa Molao wa 2001.]
[Letlha la tsenyotirisong ya k. 226: 1 Ferikgong 1998.]
227. Metswedi ya bosetšhaba ya tlamelo ka tšhelete go diporofense le dipusoselegae
- Pusoselegae le Porofense nngwe le nngwe –
- e na le tshiamelo ya selekanyo sa lotseno le le kgobokantsweng naga ka bophara, go kgontsha go tlamela ka ditirelo tse di botlhokwa le go diragatsa ditiro tse e di abetsweng; le
- e ka amogela dikabelo tse dingwe go tswa go lotseno la bosetšhaba, ka mabaka a a rileng, kgotsa go se mabaka ape.
- Lotseno la koketso le le kgobokantsweng ke diporofense kgotsa bommasepala ga la tshwanelwa go gogiwa go tswa go selekanyo sa karolo, e e kgobokantsweng naga ka bophara, kgotsa go tswa go dikabelo tse dingwe tse di gogiwang go lotseno la puso ya bosetšhaba. Le fa go ntse jalo, puso ya bosetšhaba ga e pateletsege go duela diporofense kgotsa bommasepala ba ba sa kgobokanyeng lotseno go tsamaelana le bokgoni le selekanyo sa lekgetho.
- Selekanyo sa kabelo ya porofense e e kgobokantsweng naga ka bophara, e tshwanetse go fetisediwa go porofense ka bonako, ntle le phokoletso, ntle le fa phitisetso eo e emisitswe go tsamaelana le mabaka a karolo 216.
-
Porofense e tshwanetse go itlamela ka ditlhokego tse e di tlhokang, go ya ka kabelo ya Molaotheo wa Porofense eo, tseo e leng tlaleletso ya ditlhokego tsa yona tse di tlhalositsweng mo Molaotheong.
[Letlha la tsenyotirisong ya k. 227: 1 Ferikgong 1998.]
228. Makgetho a diporofense
- Lekgotlapeomolao la porofense le ka tlhomamisa –
- makgetho, leghwana le maikarabelo a mangwe ntle le lekgetho la letlole, lekgetho la puso, lekgetho la theko le merokotso ya melelwane; le
-
selekanyo se se lekanyeditsweng sa merokotso ya lekgetho kgotsa lekgetho le le tlhomamisitsweng ka molao wa Bosetšhaba, ntle ga lekgetho la kgwebelano, lekgetho la theko, lekgetho la thoto kgotsa lekgetho la melelwane.
[Tema (b) e emetswe ke k. 9 ya Molao 61 wa 2001.]
- Thata ya kgotlapeomolao wa porofense go tlhomamisa makgetho, merokotso, ditefelo le dituelo tsa tlaleletso –
- ga ya tshwanela go dirisiwa ka mokgwa o kgobelelang ka tlhamalalo kgotsa ka mokgwa mongwe yo o kgobelelang dipholisi tsa bosetšhaba ya ikonomi,ditirelo tsa ikonomi go kgabaganya melelwane ya diPorofense, kgotsatsamaiso ya dithoto mo nageng, ditirelo, lotseno kgotsa ditiro; le; 152
- e tshwanetse go laolwa go ya ka molao wa Palamente, o o ka amogelwang fela, morago ga tshisinyo ngwe le ngwe ya Khomišene ya Ditšhelete le Matlole di sekasekilwe.
[Letlha la tsenyotirisong ya k. 228: 1 Ferikgong 1998.]
229. Dithata tsa matlole tsa mmasepala le ditiro tsa ona
- Go ya ka dikarolotlale (2),(3) le(4), mmasepala a ka tlhoma –
- selekanyo sa lekgetho la thoto le lekgetho la dituelotse di tlamelwang kgotsa mo boemong jwa mmasepala; le
- fa e amogetswe ka molao wa bosetšhaba, makgetho a mangwe, makgethwana le makgetho a ditirelo a a lebaneng le pusoselegae kgotsa logato la pusoselegae leo mmasepala yoo a welang mo go yona, mme ga go mmasepala yo o ka tlhomang lekgetho la lotseno, lekgetho la tlaleletso- boleng, lekgetho la theko kgotsa lekgetho la melelwane.
- Thata ya mmasepala ya go tlhoma selekanyetso sa theko ya thoto, lekgetho la dituelo tsa ditirelo kgotsa boemong jwa ga mmasepala, kgotsa makgetho mangwe, makgethwana kgotsa makgetho a ditirelo –
- ga go a tshwanelwa go diriwa ka mokgwa yo o tla kgobelelang ka tlhamalalo kgotsa ka mokgwa yo mongwe go kgobelela pholisi ya ikonomi ya bosetšhaba, ditiro tsa ikonomi go kgabaganya melelwane ya mmasepala, kgotsa tsamaiso ya dithoto ya bosetšhaba, lotseno kgotsa ditiro; le
- o ka laolwa ka molao wa bosetšhaba.
- Fa bommasepala ba babedi ba na le dithata tse di tshwanang tsa matlole le ditiro mo kgaolong e e tshwanang, kgaoganyo e e siameng ya dithata le ditiro tseo, e tshwanetse go diriwa ka molao wa bosetšhaba. Kgaoganyo e ka diriwa fela morago ga go ela tlhoko bonnye dikaelo tse di latelang:
- Tlhokego ya go obamela metheo e e lolameng ya lokgetho.
- Dithata le ditiro tse di diriwang ke mmasepala mongwe le mongwe.
- Bokgoni jwa ditšhelete jwa mmasepala mongwe le mongwe.
- Bokgoni jwa go kgobokanya makgetho, makgethwana le makgetho a ditirelo; le
- Tekatekano.
- Ga go sepe mo karolong eno, se se thibelang kgaogano ya lotseno le le kgobokantsweng go ya ka karolo eno, gare ga bommasepala ba ba nang le dithata tsa ditšhelete le ditiro mo kgaolong e e tshwanang.
-
Molao wa bosetšhaba o o tlhalositsweng mo karolong eno, o tshwanetse go amogelwa fela morago ga ditherisano gare ga pusoselegae e e rulaganeng, le Khomišene ya Ditšhelete le Matlole, le Morago fa tshwaelo ngwe le ngwe ya Khomišene e sekasekilwe.
[Letlha la tsenyotirisong ya k. 229: 1 Ferikgong 1998.]
230. Dikadimo tsa Porofense
- Porofense e ka kokoanya dikadimo tsa tšhelete kgotsa tsa ditshenyegelo tsa jaanong go ya ka molao wa bosetšhaba, mme dikadimo tsa ditshenyegelo tsa jaanong di ka batliwa fa fela go le botlhokwa go ya ka mabaka a tshiamiso ya matlole a ngwaga.
-
Molao wa bosetšhaba o o tlhalositsweng mo karolotlaleletso (1) o ka tlhomamisiwa fela morago fa ditshwaelo tsa Khomišene ya Tsamaiso ya Ditšhelete e sekasekilwe.
[K. 230 e emetswe ke k. 10 ya Molaotheo Tlhabololo wa Bosupa wa Molao wa 2001.]
230A. Dikadimo tsa mmasepala
- Khansele ya Mmasepala e ka, go ya ka molao wa bosetšhaba -
- e ka kokoanya dikadimo tsa tšhelete kgotsa tsa ditshenyegelo tsa jaanong malebana le mmasepala, mme dikadimo tsa ditshenyegelo tsa jaanong di ka batliwa fa fela go le botlhokwa go ya ka mabaka a tshiamiso ya matlole a ngwaga; le 154
- go itlama le Khansele e e tlang go diragatsa thata ya ona le bolaodi taolo jwa khuduthamaga go bona dikadimo kgotsa dipeeletso malebana le mmasepala.
-
Molao wa bosetšhaba o o tlhalositsweng mo karolotlaleletso (1) o ka amogelwa fela morago ga ditshwaelo tsa Khomišene ya Ditšhelete le Matlole e sekasekilwe.
[K. 230A e tsentswe ke k. 17 ya Molaotheo Tlhabololo wa Borataro wa Molao wa 2001.]


text:
Ela tlhoko: phetolelo ee ya setswana e tseerwe ka tlhamalalo semmuso go tswa mo kwalong ya Lefapha la Molao. Re re lemogile gore phetolelo ee e na le diphoso, mme re direla go fitlhelela phetolelo e ntsha e e botoka.
Please note: This Setswana translation is taken directly from the official Department of Justice edition. We are aware that it is not complete or always accurate (e.g. s6.23.2), and we are working towards a new, better translation.
Kgaolo 5: Moporesidente le Khuduthamaga ya Bosetšhaba (83-102)
83. Moporesidente
- Moporesidente –
- ke Tlhogo ya Naga e bile ke tlhogo ya khuduthamaga ya bosetšhaba;
- o tshwanetse go obamela, go sireletsa le go tlotla Molaotheo jaaka molaomogolo wa Rephaboliki;
- o godisa kopano ya setšhaba le ntshetsopele ya Rephaboliki.
84. Dithata le ditiro tsa Moporesidente
- Moporesidente o na le dithata go ya ka Molaotheo le molao, go akarediwa tse di tlhokegang go dira ditiro tsa Tlhogo ya Naga le tlhogo ya Khuduthamaga ya Bosetšhaba.
- Moporesidente o rwele maikarabelo a –
- go amogela le go saena Melaotlhomo;
- go busetsa Molaotlhomo morago go Palamente gore o sekasekwe go tsamaelana le bomolaotheo;
- go romela Molaotlhomo go Kgotlatshekelo ya Molaotheo go dira tshwetso ka bomolaotheo ba Molaotlhomo oo;
- go bitsa kopana e e sa tlwaelegang ya Ntlokokoano Bosetšhaba, Khansele ya Bosetšhaba ya Diporofense kgotsa Palamente go sekaseka merero e e kgethegileng;
- go thapa batho mo maemong a farologaneng go tsamaelana le ditlhokego tse di tshwanetseng go diriwa ke Moporesidente go ya ka Molaotheo kgotsa molao, ntle le jaaka e le tlhogo ya khuduthamaga ya bosetšhaba;
- go tlhoma dikhomišene tsa dipatlisiso;
- go goeletsa referentamo go ya ka Molao wa Palamente;
- go amogela le go tlotla baemedi ba dinaga disele/didipolomate, le baemedi pharaphare;
- go kgetha baambasatara; le baemedipuso, badipolomate le baemedi pharaphare go emela naga;
- go tshwarela kgotsa go kgaolelwa le phokoletso ya kotlhao nngwe le nngwe ya tuelo, kgotsa go gapelwa thoto;
- go aba diala tsa tlotlo.
[Ntlhakakaretso: Ditebogo tsa tlotlo tse di tsentsweng mo Kuranteng ya Puso 24155 ya 6 Sedimont- hole, 2002 le mo Kuranteng ya Puso 25213 ya 25 Phukwi, 2003.]
85. Bothati taolo jwa Rephaboliki
- Bothati taolo jwa Rephaboliki bo rwelwe ke Moporesidente.
- Moporesidente o diragatsa taolo ya bokhuduthamaga, le ditokololo dingwe tsa Kabinete, ka –
- go diragatsa molao wa bosetšhaba ntle le fa Molaotheo kgotsa Molao wa Palamente o tlhomamisitse ka mokgwa mongwe;
- go tlhabolola le go diragatsa maikemisetso a bosetšhaba;
- go rulaganya ditiro tsa mafapha a puso le tsamaiso;
- go tshitsinya le go simolola molao;
- go dira tiro nngwe le nngwe ya bokhuduthamaga e e tlhomamisitsweng ke Molaotheo kgotsa molao wa bosetšhaba.
86. Go tlhophiwa ga Moporesidente
- Mo kopanong ya ntlha, morago ga ditlhopho fa go tshwanetse go tladiwa phatlha, Ntlokokoano Bosetšhaba e tshwanetse go kgetha monna kgotsa mosadi mo ditokololong tsa yona go nna Moporesidente.
-
Moatlhodimogolo o tshwanetse go okama ditlhopho pele go tlhophiwa Moporesidente kgotsa a kgethe Moatlhodi mongwe go dira jaalo. Go dirisiwa tsamaiso e e tlhalositsweng mo Karolo A ya Mametlelelo 3 fa go tlhophiwa Moporesidente.
[Kl(2) e emetswe ke k. 6 Molaotheo Tlhabololo wa Borataro wa Molao wa 2001.]
-
Ditlhopho tsa go tlatsa phatlha mo kantorong ya Moporesidente di tshwanetse go tshwarwa ka nako le letlha le le kgethilweng ke Moatlhodimogolo, mme fela e seng morago ga matsatsi a le 30 morago ga tlhagelela ga phatlha.
[Kl(3) e emetswe ke k. 6 ya Molaotheo Tlhabololo wa Borataro wa Molao wa 2001.]
87. Go simoloa tiro ya Boporesidente
Fa motho a tlhophilwe go nna Moporesidente o kgaotsa go nna tokololo ya Ntlokokoano Bosetšhaba o tshwanetse go simolola tiro mo nakong ya matsatsi a le matlhano(5) ka go ikana le go tshepisa boikanyego go Rephaboliki le go ikobela Molaotheo go ya ka Mametlelelo 2.
88. Paka-tiro ya Boporesidente
- Paka ya tiro ya Boporesidente e simolola fa motho a simolola tiro mme e fela fa phatlha e tlhagelela kgotsa fa motho yo a tlhophilweng go mo tlhatlhama a simolola tiro.
- Ga go motho ope yo o tshwanetseng go nna Moporesidente go feta dipaka di le pedi tsa tiro, mme fa mongwe a tlhophilwe go tlatsa phatlha ya Boporesidente, nako magareng ga ditlhopho le ditlhopho tse di latelang tsa Bopresidente, ga e tsewe e le paka ya tiro.
89. Go tlosiwa ga Moporesidente
- Ntlokokoano Bosetšhaba, ka tshegetso ya bonnye diboutu tsa pedi-tharo ya ditokololo tsa yona, e ka kgona go tlosa Moporesidente mo maemong a gagwe, fela ka ntlha ya mabaka a-
- Tshiamololo e e masisi ya Molaotheo;
- Maitshwaro a makgwakgwa;
- Tlhokego ya bokgoni jwa go dira ditiro tsa gagwe.
- Mongwe le mongwe yo o tlositsweng mo maemong a boporesidente go ya ka mabaka a 62 karolotlaleletso (1)(a) kgotsa (b) gag a tshwanela go amogela ditshwanelo tsa tiro ya maemo ao, e bile ga a tshwanela go dira jaaka motlhankedi wa setšhaba.
90. Moporesidente wa Nama-o-tshwere
- Fa Moporesidente a se teng mo nageng kgotsa a sa kgone go dira ditiro tsa kantoro ya boPoresidente kgotsa fa go nale phatlha mo kantorong ya Moporesidente, motlhankedi yo o na leng matla a go dira jaaka Poresidente go ya ka tatelano e fa tlase, ke:
- Motlatsa Moporesidente.
- Tona e e kgethilweng ke Moporesidente.
- Tona e e kgethilweng ke ditokololo tse dingwe tsa Kabinete.
- Mmusakgotla wa Palamente go fitlhelela Ntlokokoano Bosetšhaba e kgetha mongwe wa maloko a yona.
- Moporesidente wa nama-o-tshwere o na le maikarabelo, maatla, le ditiro tsa Poresidente.
- Pele a simolola ka maikarabelo, matla le ditiro tsa boPoresidente, Moporesidente wa nama-o-tshwere o tshwanetse go ikana kgotsa go tshepisa botshepegi go Rephaboliki le kobamelo ya Molaotheo, go ya ka Mametlelelo 2.
-
Motho yoo, jaaka Moporesidente wa nama-o-tshwere a ikanneng kgotsa a tshepisitseng botshepegi go Rephaboliki ga a tshwanela go ikana kgotsa go tshepisa gape botshepegi mo pakeng e e latelang jaaka Moporesidente wa nama- o-tshwere ka bokhutlo jwa paka fa motho yo o tlhophilweng a simoloal tiro jaaka Moporesidente.
[Kl.(4) e tlaleleditswe ke k. 1 ya Molao ya Molaotheo Tlhabololo wa Borataro wa Molao wa 1997.]
91. Kabinete
- Kabinete e bopilwe ke Moporesidente, jaaka tlhogo ya Kabinete, Motlatsa Moporesidente le Ditona.
- Moporesidente o tlhopha Motlatsa Moporesidente le Ditona, o ba abela dithata le ditiro, e bile o kgona go ba tlogedisa tiro.
- Moporesidente –
- o tshwanetse go kgetha Motlatsa Moporesidente mo ditokololong tsa Ntlokokoano Bosetšhaba;
- a ka kgetha palo nngwe le nngwe ya Ditona go tswa go ditokololo tsa Ntlokokoano Bosetšhaba;
- a ka kgetha Ditona tse disa sa feteng palo ya pedi go tswa kwa ntle ga Ntlokokoano.
- Moporesidente o tshwanetse go kgetha tokololo ya Kabinete go nna moeteledipele wa merero ya puso mo Ntlokokoano Bosetšhaba.
- Motlatsa Moporesidente o tshwanetse go thusa Moporesidente go dira ditiro tsa puso.
92. Maikarabelo le ditlamego
- Motlatsa Moporesidente le Ditona ba rwele maikarabelo a dithata le ditiro tsa khuduthamaga tse ba di abetsweng ke Moporesidente.
- Ditokololo tsa Kabinete di na le maikarabelo ka bojotlhe le ka bonngwe go Palamente go diragatsa tsa ditiro tsa bona.
- Ditokololo tsa Kabinete di tshwanetse –
- go dira go ya ka Molaotheo;
- go neela Palamente dipegelo ka botlalo nako le nako tebang le merero e e mo taolong ya bona.
93. Batlatsa Ditona
- Moporesidente a ka tlhopha-
- Batlatsa Ditona go tswa mo ditokololong tsa Ntlokokoano Bosetšhaba; le
- Ga go a tshwanelwa go tlhopha Batlatsa Ditona ba ba fetang pedi go tswa kwa ntle ga Ntlokokoano Bosetšhaba, go thusa ditokololo tsa Kabinete, e bile a ka ba koba mo tirong.
-
Batlatsa Ditona ba ba tlhophilweng go ya ka karolotlaleletso (1)(b) ba ka fa tlase ga taolo ya Palamente go diragatsa dithata tsa bona le ditiro tsa bona.
[K. 93 e emetswe ke k. 7 ya Molaotheo Tlhabololo wa Borataro wa Molao wa 2001.]
94. Go tswelelapele ga Kabinete morago ga ditlhopho
Fa go tshwerwe ditlhopho tsa Ntlokokoano Bosetšhaba, Kabinete, Motlatsa- Moporesidente, Ditona le Batlatsa Ditona ba na le tetla ya go dira go fitlhelela motho yo tlhophilweng jaaka Moporesidente ke Ntlokokoano e e latelang a simolola go dira.
95. Maikano kgotsa tshepiso
Pele Motlatsa Moporesidente, Ditona le Moatlatsa Tona nngwe le nngwe a simolola go dira tiro ya bona, o tshwanetse go ikana kgotsa go tshepisa go nna le boikanyego go Rephaboliki le go obamela Molaotheo go ya ka Mametlelelo 2.
96. Maitsholo a Ditokololo tsa Kabinete le Batlatsa Ditona
- Ditokololo tsa Kabinete le Batlatsa Ditona ba tshwanela go itshwara go tsamaelana le khoutu ya maitshwaro e e tlhomamisistweng ke molao wa bosetšhaba.
- Ditokololo tsa Kabinete le Batlatsa Ditona gab a tshwanela, go –
- dira tiro nngwe e e duelang;
- itshwara ka mokgwa mongwe o o kgatlhanong le maemo a tiro ya bona, kgotsa go ipaya mo maemong a a na leng kotsi kotsi ya go tlhoal kgotlhang garen ga maikarabelo a bona a semmuso le dikgatlhagelo tsa poraefete.
97. Kabelo ya ditiro
- Ka kgoeletso MoPoresidente a ka abela tokololo ya Kabinete –
- tsamaiso ya molao mongwe le mongwe o o neng o abetsweng tokololo e nngwe; kgotsa
- thata kgotsa tiro nngwe le nngwe e e neng e abetswe tokololo e nngwe ka molao.
98. Kabelo ya ditiro tsa nakwana
Moporesidente a ka abela tokololo ya Kabinete thata kgotsa tiro ya tokololo nngwe e e se yong mo tirong kgotsa e e sa kgoneng go diragatsa maatla ao, kgotsa tiro eo.
99. Kabelo ya ditiro
- Tokololo ya Kabinete e ka abela tokololo nngwe le nngwe ya Kgotla ya Khuduthamaga ya porofense kgotsa go Khansele ya Mmasepala thata kgotsa tiro nngwe le nngwe e e tshwanetseng go diriwa go tsamaelana le Molao wa Palamente. Tiro –
- e tshwanela go diriwa ka tumelelano gare ga tokololo ya Kabinete e e maleba le Mokhuduthamaga oo, kgotsa tokololo ya Khansele ya Mmasepala;
- e e diriwang kgotsa matla ao, a tshwanetse go tsamaelana le Molao wa Palamente;
- e simolola go diriwa Morago ga phatlalatso ya kgoeletso ke Moporesidente.
100. Thuso ya bosetšhaba go tsamaiso ya diporofense
- Fa porofense e retelelwa kgotsa e sa dire ditshwanelo tsa yona go ya ka molao kgotsa Molaotheo, khuduthamaga ya bosetšhaba e ka tsereganya ka go tsaya dikgato tse di maleba go netefatsa ntshetsopele ya ditshwanelo eo, go akarediwa –
- go ntsha taelo go khuduthamaga ya porofense, e e tlhalosang selekano sa go palelelwa go dira tiro ya yona le tlhaloso ya dikgato tse di tlhokeganggo dira tiro eo; le
- go tsaya maikarabelo tebang le tiro ya porofense ka moo go tlhokegang go –
- netefatsa maemo a a botlhokwa a tekanyetso ya bosetšhaba kgotsa go fitlhelela maemo a tlhomamisitsweng a tekanyetso ya bosetšhaba go fitlhelela tiro eo;
- netefatsa kgolo ya moruo; 66
- netefatsa tshireletso ya setšhaba; kgotsa
- kganela porofense eo go tsaya kgato e tla kgobelelang kgatlhego ya porofense e nngwe kgotsa ya naga ka bophara.
[Kl.(1) e tlhabolotswe ke k. 2(b) ya Molaotheo Tlhabololo wa Bosomenngwe wa Molao wa 2003.]
- Fa khuduthamaga ya bosetšhaba e thusa mo porofenseng go ya ka mabaka a karolotlaleletso (1)(b)–
- e tshwanetse go kwala kitsiso e e tlhalosang mokgwa wa tsereganyo wa Khansele ya Bosetšhaba ya diporofense mo nakong ya matsatsi a le 14morago ga tshimologo ya tsereganyo;
- tsereganyo e tshwanela go emisiwa fa Khansele e sa amogele thuso eo mo nakong ya matsatsi a le 180 morago ga tshimologo ya tsereganyo kgotsa fa ka nako ya bokhutlo jwa paka eo e se e amogela thuso eo, gape
- fa tsereganyo e ntse e tswelelapele Khansele e tshwanetse go sekaseka maemo gangwe le gape le go rebolela khuduthamaga ya bosetšhaba ditshwaelo tse di maleba.
[Kl.(2) e emetswe ke k. 2(c) ya Molaotheo Tlhabololo wa Bosomenngwe wa Molao wa 2003.]
-
Molao wa bosetšhaba o tshwanetse go rulaganya tsamaiso e e tlhomamisitsweng mo karolong eno.
[K. 100 e tlhabolotswe ke k. 2(a) ya Molaotheo Tlhabololo wa Bosomenngwe wa Molao wa 2003.]
101. Ditshwetso tsa khuduthamaga
- Tshwetso ya Moporesidente e tshwanetse go kwadiwa fa fatshe, fa –
- e tsamaelana molao; kgotsa
- e na le ditlamorago tsa semolao.
- Tshwetso e e kwadilweng ya Moporesidente e tshwanetse go saeniwa ke tokololo nngwe gape ya Kabinete, fa tshwetso eo e ama tiro e e abetsweng tokololo eo ya Kabinete.
- Dikgoeletso, melawana le didiriswa tse dingwe tsa melawana e e maleba di tshwanetse go fitlhelelwa ke botlhe.
- Molao wa bosetšhaba o tshwanetse go totobatsa mokgwa o ka ona, le selekano seo, didiriswa tse di umakilweng mo karolotlaletso (3) di tshwanetseng go –
- tlhagisiwa mo Palamenteng; le
- go amogelwa ke Palamente.
102. Ditshitsinyo ya go tlhoka boikanyego
- Fa Ntlokokoano Bosetšhaba ka boutu ya bontsi jwa ditokololo e atlenegisa tshitshinyo ya go tlhoka boikanyego go Kabinete, ntle le Moporesidente, Moporesidente o tshwanetse go tlhopa Kabinete sešwa.
- Fa Ntlokokoano Bosetšhaba ka boutu ya bontsi jwa ditokololo e atlanegisa tshitshinyo ya go tlhoka boikanyego go Moporesidente, Moporesidente le ditokololo tsa Kabinete le Batlatsa Ditona mongwe le mongwe ba tshwanetse go tlogela tiro.


text:
YBB
Dithulaganyo tsa rona tsa mo isagweng
YBB e dirile thulaganyo ya go tsaya kgato ya dingwaga di le tharo tse di tlang go tlhomamisa gore re tsamaela kwa go fitlheleleng maikemisetso a rona le go sa fapoge maikaelelo a rona. Thulaganyo eno ya go tsaya kgato e tlhalosiwa ka botlalo mo kgatisong e e reng Thulaganyo ya Setheo ya 2009 go ya go 2011.
Thulaganya ya Setheo e theilwe mo dilong di le thataro tse di tshwanetseng go dirwa pele. Tsone ke:
• Go tlhagisa baalogi ba ba nang le bokgoni jwa go akanya ka kelotlhoko, ba ba direlang naga ya bone le batho botlhe ba yone.
• Go dira patlisiso ya boleng jo bo kwa godimo, e e maleba le e e tlhaloganyesegang sentle.
• Go dira gore bokgoni jwa rona bo dirisiwe mo kgwebong le mo baaging.
• Go nna yunibesiti e e batlang go dira dilo tse di nang le boleng, e e kgaratlhelang go tswela ba bangwe molemo.
• Go itsiwe kwa dinageng di sele jaaka yunibesiti e e laolwang sentle go di gaisa tsotlhe le e e dirang dilo ka mokgwa o moswa.
• Go fetoga ka dinako tsotlhe malebana le mananeo a thuto, go amogela baithuti, tekatekano le go rarabolola mathata a nako e e fetileng.
Gape, sengwe le sengwe sa dilo tseno tse di tshwanetseng go dirwa se kgagantswe ka mekgele e e kgethegileng e e ikaeletsweng go fitlhelelwa. Dikai dingwe ke tseno tsa sengwe le sengwe sa tsone:
Baalogi ba maemo a a kwa godimo
Karolo eno ya mokgele o o tshwanetseng go dirwa e kgaogantswe ka mekgele e le robedi, mme mongwe wa yone ke go oketsa bontsi jwa tiro e baithuti ba ka kgonang go e dira. Mengwe ya mekgele e e golaganang le one ke:
• Go tokafatsa bontsi jwa tiro e baithuti ba ka kgonang go e dira ka 5% ka 2009.
• Go oketsa palo ya ba ba ikwadisetsang Kgwebo le Saense, Boejenere le Thekenoloji go fitlha go 50% ka 2009.
• Go tswelela ka go go ruta ga maemo a a kwa godimo ka lenaneo la Awate ya Go Ruta ya Maemo a a Kwa Godimo, e baithuti ba le 60 ba tshwanetseng go nna le seabe mo go yone ka 2009.
Go dira patlisiso ya boleng jo bo kwa godimo, e e maleba le e e tlhaloganyesegang sentle
Tiro eno e e tshwanetseng go dirwa pele e golagane le mekgele e le merataro. O mongwe wa yone ke go dira gore YBB e balelwe fa gare ga diyunibesiti tse di kwa setlhoweng di le tlhano mo Aforika Borwa tsa dipholo tsa dipatlisiso, go dira tiro e di e abetsweng le tiro ya boleng jo bo kwa godimo. Mekgele e e golaganang le eno e akaretsa:
• Go fitlhelela koketsego ya 1% ngwaga le ngwaga mo palong ya go naya badiri maduo a a beilweng ke Mokgatlho wa Bosetshaba wa Dipatlisiso.
• Go oketsa palo ya ba ba ikwadiseditseng masetase le bongaka go fitlha go 13% ya botlhe ba ba ikwadisitseng ka 2009.
• Go aba 5% e e oketsegileng ya di dikirii tsa bongaka ka 2009 go feta mo ngwageng wa 2008..
Go dirisa bokgoni mo kgwebong le mo baaging
Mekgele e le tlhano e tserwe go tswa mo selong seno se se tshwanetseng sa dirwa pele. Mongwe wa yone ke go oketsa lotseno lwa diphelelo tsa go tsenya tirisong bokgoni, go berekela kwa mekgeleng e e jaaka:
• Go oketsa lotseno go tswa motsweding ono go fitlha ka 14.5% ka bajete ya 2009.
• Go wetsa tshekatsheko ya diphelelo tsa mo loagong le mo ikonoming tsa boleng jo bo okeditsweng ke YBB.
• Go amogela semmuso lego tseya tirisong thulaganyo ya dikhoso tse dikhutshwane ka Moranang 2009.
Yunibesiti e e gagamalelang go dira dilo tse di nang le boleng
Selo seno se se tshwanetseng go dira pele se na le mekgele e le tlhano, e e akaretsang wa go ela tlhoko le go tlhokomela ditshwanelo tsa batho le go di tlotla. Mekgele e e amanang le tsone e akaretsa:
• Go rarabolola dingongorego ka ditshwanelo tsa batho mo dikhamphaseng tsotlhe ka Komiti ya Ditshwanelo Tsa Batho ya YBB.
• Jaaka karolo ya tlhabololo ya botsamaisi, go dira gore dimmenejara di tsibogele botlhokwa jwa ditshwanelo tsa batho.
Go itsiwe kwa dinageng di sele jaaka yunibesiti e e laolwang sentle go di gaisa tsotlhe le e e dirang dilo ka mokgwa o moswa.
Mekgele e le 15 e golagane le selo seno se se tshwanetseng go dirwa pele. Yone e akaretsa go bona mokgwa o YBB e dirang tirong ka one ka go dirisa mekgele e e tshwanetseng go fitlhelelwa e e amogelesegang mo dinageng tsa boditshabatshaba. Mekgele e e tshwanetseng go fitlhelelwa ya seno ke:
• Go tsenya tirisong mekgele e e tshwanetseng go fitlhelelwa e le 13 le go tokafatsa ka Seetebosigo wa ngwaga mongwe le mongwe.
• Go feleletsa mekgele e e beetsweng ditheo tse di kwa ntle ka go boeletsa bosupi jwa ka fa tiro e ntseng e dirwa ka one kgwedi le kgwedi.
Phetogo e e tswelelang pele
Mekgele e le supa e e golaganeng le diphetogo tsa dithuto le go tshwarwa ga batho ka tekatekano e akaretsa go rotloetsa go kgona go bona thuto ya boleng jo bo kwa godimo ka go tokafatsa madi le dithuso tse dingwe tse di newang baithuti ba ba humanegileng ba ba kgonang go tlhatlosediwa kwa mephatong e mengwe. Mekgele e e tshwanetseng go fitlhelelwa ya seno ke:
• Go tswelela ka go ruta dikirii ya BSc le B Com tse di ka kgonang go wediwa mo dingwagweng di le nne mo boemong jwa tse tharo.
• Go tswelela ka Sediba, e leng porojeke e e thusang barutabana ba saense le ba mmetshe go tokafatsa dithutego tsa bone le bokgoni jwa bone.
• Go tswelela ka Ikateleng, e e baakanyetsang baithuti ba kereiti 12 dikgwetlho tsa go ithuta kwa yunibesiting.


text:
Setlhaketlhake sa Kubu
Kubu ke setlhaketlhake se se omeletseng sa letlapa se se bonwang kwa Makgadikgadi mo lefelong la Botswana. Leina Kubu le raya hippopotamus ka sekgowa mo Tswana.[1] Setlhaketlhake se bonwa mo sekgeleng se kae go tsweng kwa Orapa gape le Letlhakane ditoropo tsa moepo gape go ka tsenwa teng ka Mmatshumo mo kgaolong ya Boteti.
Setlhaketlhake se ke ke sefikantswe sa lefatshe , gape e le lefelo le le ilelwang ke batho ba bogologolo.
Go iwa teng ka dikoloi tsa maotwana a le mane gape se nale didirisiwa tsa bothibelelo. Lefelo la bothibelelo le dirisiwa go tswa mosola banni ba koo..
Mothelesetsi wa moapari yo motona ebong Jeremy Clarkson o tlhalositse setlhaketlhake e le "nngwe ya mafelo a a hakgamatsang a a iseng a bone mo botshelong jwa gagwe" mo koranteng ya kgwedi ya Ngwanatsele a tlhola ga nne ngwaga wa 2007 .
Ditso ka tlholego[baakanya | edit source]
Makgadikgadi Pan ke lefelo le le apesitsweng ke letswai mo bokoni jwa Botswana , lefelo le le tona le le apesitsweng ke letswai mo Botswana. Letswai le le apesitse lefatshe sekgele sa dikhilomethara tse di 16,000 2 gape le bo le aga motheo wa bogologolo wa lekadiba la Makgadikgadi le le simolotseng go kaolosa metsi bogologolo. Baithuti ba ditso tsa bogologolo mo go buseng Makgadikgadi go supile gore boleng teng jwa banni ba ntlha le didirisiwa tsa matlapa; didirisiwa tse di simolotse mo bosheng go somarelwa ka go dumelwa e le tsa ba batho ba bogologolo .[2]
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- C.Michael Hogan.
2008 Makgadikgadi , The Megalithic Portal, ed. A. Burnham [1]
- Kingsley Holgate. 2006. Afrika In the Footsteps of the Great Explorer . Struik publishers, ISBN 1770071474 (restricted online version (google books))
- Ketelelo ya mesepele mo Setlhaketlhake sa kubu mo Botswana
- Ditso tsa setlhaketlhake sa Kubu. 2009.
==Mola wa makwalo ==


text:
BOTSHABELO Postal Code (FS)
Botshabelo is a suburb of Motheo, Free State with a postal code. It is about 61 kms north of FS's capital city of Bloemfontein.
Botshabelo
Bloemfontein
- Botjhaba-tsatsi, Botshabelo East, Botshabelo Section A, Botshabelo Section B, Botshabelo Section E, Botshabelo Section F, Botshabelo Section G, Botshabelo Section H, Botshabelo Section J, Botshabelo Section K, Botshabelo Section L, Botshabelo Section M, Botshabelo Section N, Botshabelo Section T, Botshabelo Section U, Botshabelo Section W, Botshabelo Seksie A, Botshabelo Seksie B, Botshabelo Seksie E, Botshabelo Seksie F, Botshabelo Seksie G, Botshabelo Seksie H, Botshabelo Seksie J, Botshabelo Seksie K, Botshabelo Seksie L, Botshabelo Seksie M, Botshabelo Seksie N, Botshabelo Seksie T, Botshabelo Seksie U, Botshabelo Seksie W, Botshabelo-oos, Dikhothatso, Ramahutsi, Ratau Ext, Ratau Uit
- Qpzm Postal codes Free State Suburb of the Day: West End -> Northern Free State -> Free State


text:
Mogologolo o rile moremogolo go betlwa wa taola wa motho o a ipetla. Moremogolo ke yona taola ya maemo a a kwa godimo go gaisa ditaola tsotlhe tsa ngaka ya Motswana.
Ngaka e e betla ka tlhako ya kgomo gore e nne ka fa thatong ya ngaka. Taola ka boyona ga go sepe se e itirang sona.
E diriwa tsotlhe ke ngaka e bo e ipona fela e le kwa mankalankaleng ka maemo. Motho ena fa a batla gore a nne kwa godimo ka maemo o tshwanetse go ipetla ka boena.
Se se raya gore ngwana wa lelapa le le itsholetseng; le le mo tlamelang ka sengwe le sengwe se a se tlhokang o tshwanetse go dula a gopotse gore tse a di fiwang, tseo ke tsa batsadi.
Ena o tshwanetse go ipetlela bokamoso jo e leng jwa gagwe ka boena.
Batsadi ga ba kitla ba kgona go mo tlamela go ya go ile.
Ngwana wa ntlo ya badidi, o tshwanetse go tlhokomela gore bodidi ke jwa batsadi ba gagwe ga se jwa gagwe.
Ena a ka kgona go intsha mo mogaafatsheng/ motlhomahatsheng wa batsadi ba gagwe a ikagele ntlo ya mabônô.
Se a ka se dira ka go tsena sekole, a dira ka thata, a itshware sentle mo botshelong go ipaakanyetsa bokamoso jo bo phatsimang.
Ba bantsi ba dirile jalo.
Ga twe moporofesa Kgware e nnile moRektoro wa ntlha wa montsho wa Yunibesithi ya Lebowa (Limpopo), ntswa a goletse kwa mapolasing a Majemasweu.
Kgwetlho go batsadi ke go tlhokomela bana ka tsotlhe fa ba ba godisa mme ba sa lebale go ba katisa gore ba kgone go ikemela mo botshelong ka moso.
Go utlwisa botlhoko jang fa ngwana a godile a bona tsotlhe kwa gaabo e re fa e nna motsadi a bo a sa kgone go iphedisa botshelo jo batsadi ba mo tlwaeditseng bona.
A ga se gona ngwana a tla simololang a utswa, a thukhutha batho ditsabona gonne a lelekisa go tshela botshelo jwa maemo a a kwa godimo.
Batsadi a re tlwaetseng bana go itirela tse ba ka di kgonang go ya ka go gola ga bona.
Jaaka ba le botlhale thata jaana go dirisisa thekenoloji jaaka diselefouno, ba ka palelwa ke eng go tobetsa motšhini o o tlhatswang go thusa go itlhatswetsa diaparo? Jaaka dijo di tlhaela thata jaana mo metlheng eno goreng re sa ba rute go nna le tshingwana mo lelapeng?
Kana mo malobeng re ne re rutiwa temo re sa le kwa dikoleng tse dipotlana. Se se ka ba ruta boikarabelo jwa go itirela ba sa le babotlana.
Kana lore lo ojwa lo sa le metsi.
Ngwana wa sekole go gontsi se a ka itirelang sona go ipona a nna le dipholo tse dintle mo dithutong tsa gagwe.
A dire tiro e ntsi ka boena a batle thuso mo a imelwang gona. A re tseeng boikarabelo jwa go iphatela ka borona!


text:
Moya wa ga Jesu, o intshephise,
Mmele wa ga Kreste a ko o nkotle.
Madi a Morena a ke a nnose,
Metsi a a ntlhatswe a lotlhakore.
Loso lwa ga Jesu, a k’O nkgolole;
Ka molemo wa’go, Jesu o nkutlwe.
Mo dinthong tsa gago a ko o mphitlhe.
O mme ke nne nao ke se latlhege.
Kgatlhanong le mmaba a k’O mphemele.
Ka tsatsi ja loso o impilitse.
O laole gore ke tsene Bontleng
Ke tle ke go tlotle ka bosafeleng.
Ke fa ke tla bonang borena jwa ‘go;
Ke fa ke tla itseng boitumelo,
Ruri go molemo go go direla
Le mono lefatsheng re ntse re tshela.


text:
Mogologolo o rile pelo e se nang phufa selo e a bo e se sa yona. O ne a bolela gore se e leng sa gago o a se boulella. Le fa se lebega e se sa botlhokwa o ipela ka sona fela gonne e le sa gago.
Motsadi a rata ngwana wa gagwe le fa e ka nna seganana jang. O ka bona fa motsadi a mo laile, a mo kgalemeletse mekgwa e e duleng mo tseleng, e re fa ngwana a tlotse molao o wa motsadi a bile a le kwa kgolegelong , ena motsadi o boa a mmatlela mmueledi a sa re o laegile ka a paletswe ke go mo ikobela.
Setso sa gago le sona se tshwanetse go tsewa jalo. Ke sona sa rona se se re saletseng ,se se re rutang le go re gopotse gore re tlholegile jang, re bomang.
Jesu Keresete gonne e ne e le Mojuta, o ne a rupisiwa go ya ka moetlo wa segagabo.
Kana go monate jang go ipela ka se o leng sona. O utlwe Mokgoro o ipoka ka mabela a re, “ Ke motho wa ga Masetlhodiane kgosi ya mosadi”. Fa go bokiwa mosadi wa Motlhaping go twe, “Mosadi wa go bolaya noga banna ba le teng”. Fa e le gore o ne o ntse o ipotsa gore a mosadi e ka nna moeteledipele, mogologolo o setse a go arabile ka mabôkô a. E bile o opile kgomo lonaka. Gopola gore morutabana wa me, moswi Mme Winkie Direko. E ne e le Motlhaping. Bona o nnile mogokgo wa sekolo se segolo sa Sehunelo, a etelela pele mekgatlo e mentsi ya bosetšhaba, a ba a nna MoPremiri wa Foreisetata banna ba ntse ba le teng. Morolong ena a re, “ Ke mmina-tshipi e ntšho nôtô”. Gonne nôtô ke hamore, o bolela gore o thuba mathata le dikgwetlho jaaka hamore a ikokobeditse e bile a sa itsholetse gonne hamore ke tshipi e e sa phatsimeng.
Goreng batho ba bogologolo ba ne ba se na malwetse a a kotsi a gompieno? Dijo tsa setso tsa metlha eo ne e le maungo le merogo bogolosegolo. Boupe jwa bona jwa mmopo le mabele bo ne bo sa ntshiwe ditlheferetsi. Tse ke tsona dijo tse di nang le dikotla go matlafatsa mebele. Gompieno rona ka metlha re ja eng? Skhambane, bôrôsô, dichips, divetkoek, dirussian, senuku, atchaar, dimanamone jalo jalo. Ga di na dikotla e bile di mafura, sukiri le letswai. Ga di a siamela boitekanelo jwa mmele. Mafura a re bolaisa kholeseterolele le go nona. Letswai le re bolaisa kgatelelo ya madi. Sukiri e a nontsha e bile ga twe e ratiwa ke disêlê tsa kankere. E re gakaletse le bolwetse jwa sukiri.
Bojalwa jwa gompieno ke jo bo bogale e bile bo tlhwatlhwa e e kwa godimo.
Bojalwa jwa setso bona bo itumedisa motho fela o be o utlwe a opela difela.
Rata sa gago, o se tlhoye sa ga ope!


text:
Portal:Temo-Thuo
Contents
THUO YA DIHUTSHANE E E MADUO A A NAMETSANG[baakanya | edit source]
TSE DI MO TENG
- MATSOPA A DIHUTSHANE
- TSE DI TLHOKAFALANG FA O SIMOLOLA THUO O RUILE DIHUTSHANE
- TLHOKOMELO YA DIHUTSHANE
- MEBARAKA YA DIHUTSHANE LE NAMA YA TSONE
- KETELO YA BARUI BA DIHUTSHANE
- TSHOBOKO
KAKGELO[baakanya | edit source]
Batswana itsholelo ya bone e ikaegile thata ke leruo.Dihutshane ke leruo le le botlana lele akaretsang dipudi le dinku le bontsi jwa barui go akaretsa le baba dikobo dikhutshwane ba le ruileng go kgona go ka itshetsa.Dihutshane di botlhokwa fela thata ka di thusa ka madi, nama, mashi, bobowa le matlalo go dira diaparo.
E re ntswa thuo ya dihutshane e tswa goo lowe, seemo sa yone ga se ise se tokafale mo lefatsheng leno,re lebeletse ntsifalo ya dihutshane le yone e boutsana mo marekisetsong, se se felelang se dira gore e nne tlhwatlhwa-kgolo mo marekisetsong. Mabaka a dirang gore thuo ya dihutshane e bo e sa gole mo go kgotsofatsang, ketlhokomelo e e lolea le mebaraka e e sa tlhomamang.
Gore thuo nngwe le nngwe e dire sentle go kgona go go busetsa dipoelo, tlhkomelo ke selo sa botlhokwa.Dihutshane fela jaaka leruo lengwe le lengwe le tshabelelwa ke malwetse a jaaka diphilo, madi, dibokwana, tlhakwana jalo jalo, mme fa morui a sa laole thuo ya gagwe e a koafala. Dihutshane ga di tlhoke metsi a mantsi, se se siametseng thata thuo e, gore e dire sentle mo lefatshe leno.Go na le dikotla kgotsa menontshane e mengwe e seng kalo mo phulong, jaaka matswai,(phosphorus,protein), mme dikotla tse, dihutshane di di tlhoka go ka tswelela di dira dipoelo, mme se se tlama morui gore a bone gore dikotla tse, di a di bona, ka go reka dijo tsa mooketsa.
Barui betsho, lephata la temo-thuo le rotloetsa thata kgwebo ya temo-thuo, e se fela go jela mo ganong, dihutshane fa morui a sena madi, o ka dirisatse a nang le tsone go tlhokomela tse dingwe le gone go bona gore o tlhopha matsopa a a ka mmusetsang dipoelo ka bonako. Taolo ya letsalo la dihutshane le yone e botlhokwa.Dihutshane di tshabelelwa ke go thorontshiwa ke dibatana, go di sireletsa mo dibataneng barui bangwe ba dirisa go disa le go di tlhatlhela mo masakeng bosigo.
KETAPELE[baakanya | edit source]
Bontsi jwa barui ba dihutshane ba ruetse mo mafulong a a kopanetsweng se se ba paledisang go ka tlhokomela dihutshane sentle.Dihutshane di mefuta e le meraro e bong letsopa la rona la Setswana, le le tlhakantsweng le a a tswang kwa ntle ga lefatshe la Botswana.Motho mongwe le mongwe o ka tsena mo thuong ya dihutshane,ka di sa tlhoke ditsompelo jaaka lefatshe,madi le babereki tse dintse go rua jaaka ya dikgomo. Sengwe se gape se le botlhokwa ka thuo e, e na le dipoelo tse di ko godimo ka di kgona go tsala ga bedi mo ngwageng ebile difula mehuta e farologanyeng ya ditlhatshana le majang, se se thusang gore di kgone go emelelana le dipaka tsa leuba.E re n tshwa dihutshane di sena mmaraka kana marekisetso a a thomameng mo Botswana, marekisetso a nama, goromente le batho ka bongwe ka bongwe ba santse ba tshegeditse thuo e.
MATSOPA A DIPUDI[baakanya | edit source]
- TSWANA
- KALAHARI RED
- BURUBOKO
Kalahari Red[baakanya | edit source]
- Letsopa la pudi le le tlholegang ko Aforika Borwa.
- Ke letsopa la nama.
- Pudi ya Kalahari e kgona go tshela mo dipakeng tse di thata go na le dipudi tse dingwe, se se dirang gore e dire botoka gona le dipudi tse dingwe ke gore e kgona go itshireletsa mo mogoteng wa letsatsi gape mmala wa yone o dira gore e seka ya bonwa ke dibatana motlhofo.
- E na le mosepele, go kgona go itshireletsa ga yone go e dirang gore e siamele seemo sengwe le sengwe.
- Kalahari ke letsopa la pudi le le sa tshabelelweng ke malwetsi.
Buruboko[baakanya | edit source]
- Letsopa la pudi le le tlholegang ko aforika borwa.
- Ke letsopa la nama.
- Buruboko e motlhofo go ka e rua, e tsaya nako e telele e fula go na le dipudi tse dingwe.
- E na le mashi a mantsi, se se thusang mo go goleng ga potsane.
- E kgona go tsala mawelana kana dipotsane dile tharo mo tlhokomelong e e siameng.
- Buruboko e na le bokete jwa magareng ga 110-135kg.
Dorper[baakanya | edit source]
- E ka dira sentle mo mafelong a a sekaka, tsidid le a a bokgola.
- E na le letsalo le letelele
- E kappa ka bonako, gangwe mo nakong ya letsalo. E kgona go tsala morago ga dikgwedi tse di robang bobedi. Mo tlhokomelong le phulo e e siameng.
- Dorper e kgona go tsala dikonyana dile pedi, tse di golang ka bonako.
- Bokete jwa 36kg bo ka fitlhelwa ke konyana e e dikgwedi dile tharo go ya ko tse nne. Se se ka dirang gore e ntshe bokete jwa nama ya 16kg, se se dirwa ke gore konyana e kgona go fula ka bonako.
- E fula thata ditlhatshana tse di farologanyeng go na le majang.
- Ga di tsamae thata go batla phulo, di tlhopha lefelo di bo di nna mo go lone go fula.
- Di itse go thokomela dikonyana ebile ga di tshabelelwe ke dintsho.
- Ga ntsi e ruelwa nama le matlalo.
Karakul[baakanya | edit source]
- Di kgona go emelelana le dipaka tse di thata.
- Itshireletsa mo dibokwaneng le bolwetse jwa tlhakwana.
- E re ntswa e dira sentle fa e jesiwa le go tlhokomelwa sentle, e kgona go tshela sentle mo seemo sa phulo se se ko tlase, se matsopa a dinku a mangwe a ka se kgoneng go tshela sentle.
- E kgona go tsala le eseng ka nako ya letsalo, se se dirang gore e tsale gararo mo ngwageng tse pedi, e tsala konyana e ele nngwe, mme ga se gantsi e tsala mawelana.
- Ke nku e e itsing go tlhokomela dikonyana, se se dirang gore dikonyana di tshele.
- Di na le mogatle o mo bophara, o o mahura mantsi.
- E tonanyana e na le bokete jwa magareng ga 175-225kg, fa ya e namagadi bokete jwa yone bo le magareng jwa 100-150kg.
- Ga ntsi e ruelwa go ntsha bobowa, matlalo a dikonyana le nama.
Damara[baakanya | edit source]
- Ke nku e e nang le mogatla o o mahura.
- Tse di namagadi di kgona go palangwa ngwaga otlhe, se se dirang gore e nne le le tsalo le ko godimo
- E simolola letsalo e le dikgwedi di le lesome le botlhano.
- Damara e itse go tlhokomela dikonyana, di tsamaya dile setlhopha mme dikonyana dile fagare se se dirang gore di di sireletse mo dibataneng.
- Bokete jwa e e tonanyana fa e tsala ke 4kg, fa e namagadi e le 3kg, bokete jwa e tonanyana ya malatsi a le 100, ke 25kg fa e namagadi ya malatsi a le 100. ele 22kg.Bokete jwa damara e e godileng e tonanyana ke 60kg, fa ya namagadi e le 45kg.
- Ga ntsi e ruelwa nama le matlalo.


text:
Mapodisi a malala a laotswe
Ba sepodisi sa Botswana mo dikgaolong tsa Shoshong, Mahalapye, Machaneng, Martins-drift le Dibete ba tsweletse ka go ipaakanyetsa malatsi a boitapoloso a ngwaga o mosha ka go dira dikganedi mo ditseleng.
Motshwarelela mogolwane wa mapodisi a District No. 16 Superintendent Morris Kwena a re ba setse ba simolotse go tlhoma dikganedi kwa Dibete, Pallaroad le Ikongwe e bile a bolela fa ba tlaa bo ba ipapanne sentle kwa melelwaneng ya Martins-drift le Parshalt ka malatsi ao.
Superintendent Kwena o boletse fa ditlhopha tse dingwe tsa mapodisi di tla bo di itebagantse le go tsamaya metse le metsana go tshwara ba ba tlaa rekisang majalwa pele ga dinako tse di beilweng gammogo le ba ba amogang batho dithoto.
A re o ikuela mo bakgweetsing ba ba dirisang ditsela tsa Serowe/Molepolole, Mahalapye/Shoshong, Mahalapye/Machaneng le mo tseleng ya A1 e e tshwaraganyang dikgaolo tsa borwa le bokone go kgweetsa ka kelotlhoko ka jaana ditsela tseo di saila loruo, segolo jang bosigo.
Rre Kwena o tsweletse ka go kopa barui go ntsha dikgomo mo ditseleng tse di ageletsweng go hema dikotsi tse di ka bakwang ke loruo.
A re beng ba dikgomo tse di tlaa bakang dikotsi mo ditseleng tseo ba tlaa di gama ba sa di tlhapela.
Fa dikgang di eme jalo, mogolwane wa lephata la tsa mesepele, boagedi le dipasa kwa Serowe, Rre Joel Heii, o bolela fa dipalo tsa batho ba ba tswang le go tsena mo Botswana kwa kgorong ya molelwane ya Martins-drift jaanong di tlhatlogetse kwa godimo fa go tshwantshanngwa le malatsi a a fetileng.
Rre Heii o rile ka ntlha ya go oketsega ga dipalo tsa batho kwa molelwaneng oo, ba tsere tshwetso ya go oketsa dipalo tsa bodiredi, mme a bolela fa dinako tsa go bulwa le go tswalwa ga molelwane di tlaa tswelela jaaka gale. BOKHUTLHO
- Banni ba rotoetswa go dirisa sebaka
- Maloko a tlhophile boeteledipele
- Mopalamente o lekola ba Mmadinare
- Ba lela ka tlhaelo ya barutabana
- Thibelo ya tlhako le molomo e tsweletse


text:
Amogelesegang mo Yunibesiting ya Bokono-Bophirima (NWU)
Primary tabs
Mo pepeneneng
Tlhomamiso ya kemo ya kwadiso ya bofelo go tsamaisana le maduo a materiki
Baithuti ba pele ga kalogo ba ba kopileng go kwadisiwa ka 2018 jaanong jaana ba ka tlhomamisa kwadiso le kemo ya bone go ya ka maduo a bone a bofelo a materiki.
Go ka tlhomamisa kemo ya gago ya kwadiso, tobetsa fa mme o tsene ka nomoro ya gago ya moithuti e o e filweng ka kopo ya gago ya ntlha.
Dikgang
08/12/2017 - 08:49
04/12/2017 - 15:10
- ‹ previous
- 2 of 10
- next ›
- ‹ previous
- 2 of 10
- next ›
Events
Mowa o o bontshiwang ke Yunibesiti ya Bokone-Bophirima
Mowa o yunibesiti e nang le one o bontshiwa ke tsela e re rulaganyetsang batho bokamoso ka yone le go ba kgontsha go fitlhelela ditoro tsa bone. Mowa ono o bonala mo ditirong tsotlhe tsa rona, go tswa go dithuto tsa rona tsa akatemi le patlisiso go fitlha go setlhopha sa rona sa baithuti, go nna le seabe mo baaging le mo diphitlhelelong tsa metshameko.
Setheo se se nang le kutlwano
YBB e ikaeletse go dira e le seoposengwe, e le yunibesiti ya dikhamphase tse di kopaneng e e tla tlisang tekatekano, go baakanya diphoso tsa nako e e fetileng le go gaisana le ditheo tse dingwe mo lefatsheng lotlhe ka go ruta le go dira patlisiso mo dikhamphaseng tsotlhe.
Etela dikhamphase tsa rona mono:


text:
GO ITHAOPA
KE BATHO BA LE KAE BA BA TLAA NNANG MO THUTOPATLISISONG E MME KE BOMANG BA BA KA E TSENELANG?
Thutopatlisiso e tlaa kwadisa banna le basadi ba ka nna 5400 mo Aforikaborwa. Go tsenela thutopatlisiso e, motho o tshwanetse gore a bo a itekanetse, a na le dingwaga tse di magareng ga 18 le 35, mme a sa tshwaediwa ke HIV (a se na HIV). Motho o tshwanetse gore a bo a ikemiseditse go dirwa ditlhatlhobo tsa kalafi le kgakololo le diteko tsa HIV. Basadi ba ka se nne baimana kgotsa go anyisa ka lebele. Gape go na le ditshwanelego tse dingwe tse di tshwanetseng go fitlhelelwa gore motho a tshwanelege go tsenela thutopatlisiso.
SE O KA SE SOLOFELANG FA O TSAYA TSHWETSO YA GO ITHAOPA?
Re tlaa araba dipotso dingwe le dingwe tse o nang le tsone go netefatsa gore o tlhaloganya se se amegang fa o tsaya karolo mo thutopatlisisong e.
- O tlaa nna le ditlhatlhobo tsa mmele tse di akaretsang diteko tsa madi. Disampole tsa madi di tlaa dirisiwa go leka tshwaetso ya HIV; ka fa thulaganyo ya mmele wa gago ya go itshireletsa mo malwetseng e tsibogelang ka teng dikumo tsa thutopatlisiso, diteko tse di lekanyeditsweng tsa lefutso le diteko tse dingwe tse di tlaa thusang babatlisisi go tlhaloganya boitekanelo jwa motsayakarolo le thulaganyo ya mmele wa gagwe ya go itshireletsa mo malwetseng botoka.
- Fa thutopatlisiso e ntse e tsweletse, o tla tleliniking mo e ka nnang makgetlho a le 16 mo dingwageng tse 3. Kwa go a le 5 a maeto a o tlaa fiwa ditlhabo tsa thutopatlisiso tsa meento ya thutopatlisiso kgotsa di-placebo. O tlaa fiwa palogotlhe ya ditlhabo tse 8 mo thutopatlisisong.
- O tlaa kopiwa gore o ele tlhoko gore o ikutlwa jang ka malatsi a le 3 morago ga leeto lengwe le lengwe la tlhabo. Wena le badiredi ba lefelo la thutopatlisiso le tlaa golagana ka ga gore o ikutlwa jang mo nakong e.
- Maeto a tatediso a tlaa akaretsa kgakololo ka HIV le diteko, le go araba dipotso go tswa go badiredi ba thutopatlisiso. Maeto a a tlaa nna makhutshwane go feta maeto a kwa go one o fiwang ditlhabo tsa thutopatlisiso.
- O tlaa bolelelwa ka ditsela tse dikgolo tsa go itshireletsa mo tshwaetsong ya HIV.
THUTOPATLISISO E TLAA DIRWA LENG LE GONE KAE?
Thutopatlisiso e simolotse go kwadisa batsayakarolo ka Diphalane 2016 mme e tla tsamaisiwa mo mafelong a le 15 a patlisiso ya kalafi go ralala Aforikaborwa.


text:
16 Phatwe maAfrika Borwa ba tla emisa ba lebelela matlhotlhapelo a Marikana. Ka kanala le bobegadikgang, bo gololesegile, ba eTV le SABC ba na le maikarabelo a go supa tiragalo ya ntlha ya matlhotlhapelo morago ga kgololosego [1] (Click here for the English version)
DSTV le AlJazeera di setse di supile badiramoepong ba thuntsiwa mme, baagi ba Afrika Borwa ba na le tshwanelo ya go bogela tiragalo e. Mme ke kgwedi di le tlhano ba SABC ba kopiwa go tlhagisa tiragalo. Jaaka baagi badirisi ba SABC le eTV gobotlhokwa gore re kopane janong re pateletse gore tiragalo e e tlhagisiwe.
[1] 'Miners Shot Down': Still the film every South African should see. Greg Nicolson The Daily Maverick.
Go rre Marcel Golding (CEO ya eTV), mme Zandile Tshabalala (modula setilo wa SABC) le Mr Tian Olivier (Acting CEO ya SABC),
Jaaka baetapele ba bobegakgang bo bogololesegileng, lonale maikarabelo a go gasa diteng goya kafa dikgatlhegong tsa babogedi. Sese diragetseng ko marikana e ne ele tiragalo yantlha ya matlhotlha pelo mo rago ga kgololosego ya Afrika Borwa.
Ka di 16 Phatwe, baagi ba Afrika Borwa ba tla kopana mmogo ka segopotso sa matlhotlhapelo a a naga. Rona re goeletsa go tlhagisiwa Miners Shot Down gore baagi naga ka bophara ba nne le tshono ya go bogela le go nagana ka matshelo a latlhegileng le malapa a amegileng, mme re dire mmogo re le baagi go netehatsa gore seno ga se ipoeletse gape.


text:
Tlhama khunololamoraba e e nonofileng
Dikhunololamoraba tse di nonofileng di thusa go thibela batho ba ba sa letlelelwang go tsena mo difaeleng, diporokeramong, le mo dilong tse dingwe, mme go tshwanetse ga nna boima go e lekeletsa kgotsa go e tshwara. Khunololamoraba e e molemo:
E boleele jwa bobotlana ditlhaka di le robedi
Ga e tsenye leinatiriso la gago, leina la mmatota, kgotsa leina la setlamo
Ga e tsenye leina le le feletseng
E farologane fela thata le dikhunololamoraba tse di fetileng
E na le ditlhakakgolo, ditlhakannye, dinomoro, le matshwao


text:
Sedirisiwa ebong Makoro
Makoro (yo o ka bitswang gotwe mekoro , mokoro ) ke mokoro yo o dirisiwang thata kwa makgobokgobong a Okavango , mo Botswana. O tsamaisiwa ka legong le le leele ke motho a eme ka dinao , ka fa a ntse a o kgorometsa.
Makoro a diriwa ka go gajwa thutwa ya setlhare se se tona se se tlhamaletseng , jaaka logong lo lontsho kgotsa logong la setlhare sa Kigelia. Makoro a a tlhabolotsweng gompieno, gantsi a dirilwe ka ditlhale tse di itiretsweng tse di thata. Makoro a tlwaelesegile thata ka a dirisiwa ke bajanala fa ba batla go bana makgobokgobo , mo gantsi seo se leng kwa mafelong a diphologolo, mme makoro a a kgona go dirisediwa go tlodisa batho makgobokgobo kgotsa fa ba tsama mo go one. Mekoro e e tshabelellwa thata ke go tsenelelwa ke kubu, tse di ka o menolang motlhofo. Dikubu di tlhalosiwa fa di sa tswa go simolola mokgwa o morago ga tiriso ya makoro gape le makoro e mengwe ka nako ya fa go tsomiwa.
Contents
Tiriso ya Makoro kwa metsaneng ya bokone-bophirima[baakanya | edit source]
Banni ba motse wa Jao Flats mo kgaolong ya Okavango ba eme sejaro go bogela ditso di diragala mo matshelong a bone jaaka go kgonagetse ka tiriso ya ditlhaeletsano mo motsaneng wa bone ga mmogo le makoro e e tla abiwang go thusa banni go kgabaganya noka.E ne ya re mo potsolotsong, boeteledipele jwa motsana oo jo bo neng bo lebega bo tletse ka boitumelo jwa leboga dikoporasi tsa mafaratlhatlha ka di arabile selelo sa bone se se sa bolong go ba kokonela.Modulasetilo wa komiti ya ditlhabololo tsa motse Rre Gaboipeelwe Manja, a re ka ntlha ya phatlalatso ya ditlhaeletsano bogolo jang tsa beMobile jaanong ba na le sebaka sa go tlhaeletsana ka tshosologo le ba masika, ditsala le setshaba ka kakaretso ka e tshwara gongwe le gongwe go na le tse dingwe.
Banni ba tlhokana le dipalamo[baakanya | edit source]
Rre Manja a re o solofela fa ngwaga eno e le o o monamagadi kwa motsaneng wa bone ka gore puso e sa tswa go araba selelo sa bone sa letlhoko la dipalamo ka go ba rekela mokoro o o tlaa ba thusang go golaganya motsana wa bone le metse e e mabapi e tshwana le Seronga le Etsha.Le fa go ntse jalo, modulasetilo a re ga ba itumedisiwe ke go bo badirelapuso ba sa tle kwa go bone mo e bileng jaanong go ba rontshang go inaakanya le mananeo a puso go tlhabolola matshelo a bone.Rre Manja a re ka lebaka leo, mangwe a mananeo a siiwa ke nako ba ise ba a akole ka gope ka ba beilwe ka fa mosing ke ditlhaeletsano.A re badirelapuso ba ipata ka gore motse wa Jao o mo makgobokgobong mme ka jalo ba tshaba metsi kgotsa go dirisa mokoro, a re jaanong o ipotsa gore seemo seo se tla a tswelela go fitlhela leng ka gore Jao ke lone legae la bone.O file sekai ka lephata la banana le ngwao a re ba le utlwalela fela ka ba se ke ba etela motsana wa bone go imolola banana mo lehumeng jaaka go diragala ka banana ba metse e mengwe.Kgosana ya motsana oo, Johanne Xhokwe o kopile babegadikgang go etela motsana wa bone go gasa ditiragalo tsa motse wa bone jaaka e le bone bagokaganyi ba puso le setshaba.
Botsamao bo kgoreletsa ditirelo[baakanya | edit source]
Motse wa Jao o mo makgobokgobong a noka ya Okavango, ka jalo ga go na motsamao wa dikoloi fa e se fela go dirisa mokoro kgotsa sefofane mme go belaesega gore badirela puso ba tshaba go etela teng.Mo go tse dingwe, modulasetilo o ngongoregile gore ka ntlha ya go tlhoka marekisetso kwa motsaneng wa bone mme banni ba koo ba tshabelelwa ke lehuma ka ba sa kgone go rekisa tse ba nang natso jaaka ditlatlana le ditlhapi go itshetsa ka tsone.O ngongoregetse gape go bo puso e diegela go tlhomamisa motse wa bone o a rileng o sale o nnile teng ka ngwaga wa 1931 mme nakokgolo ke eno ntswa metse e e runyang morago ga one jaaka Seronga e setse e tlhomamisitswe.A re ka ntlha ya seo, motsana wa bone ga o tlhabologe mo jaanong banni ba Jao ba fudugetseng kwa metseng e sele jaaka Seronga, Etsha le e mengwe go ya go tsenya bana ba bone dikole go latela bongaka le tse dingwe.Le fa go ntse jalo, o lebogetse puso go bo e kgonne go ba agela kokelwana mo motsaneng wa bone ntswa ba se na mooki fa e se go thusiwa ke mooki wa Seronga le yo o ba etelang gangwe fela mo kgweding a re seo se ba baya ka fa mosing bogolo jang mo malwetseng a tshoganetso.A re mo nakong eno fa go na le molwetse yo o pitlaganeng ba mo rwala ka mokoro go mo isa kwa Seronga, sekgele sa dioura di ka nna tharo kgotsa go feta ba ntse ba le mo metsing.
Dikgoge tsa kwa ntle[baakanya | edit source]
O ka tsibogela[baakanya | edit source]
- Dugout (boat)


text:
The 13 arrested appeared briefly on Friday 02 March 2012. They were remanded back in custody to reappear again on the 07th March for bail application. Bail is estimated at R1000 a person. ‘Kgosi’s actions instigated the arrests’.
‘E rile rele ko logato ka mantaga wa 27 Tlhakole 2012 reile go batla dikarabo tsa dikopo tsa rona tsa ngwaga oo fetileng ka Sedimonthole, Magosi Tumagole le Kenny Mokate ba re Kgosi a ka se re bone. Ba bua gore ebile bona gaba dire ka tsa ko mmaeneng’, go anela motṥha wa ko Luka ka khutsafalo, mo kopanaong e eneng e rulagantswe go atlhatlha go tshwariwa ga bana ba Luka ke masecurity le mapodisa a Phokeng ka Labone wa 01 Mopitlwe.
‘Ka labobedi raya ko Civic Centre go ya go batla goitse gore Bafokeng ba dira eng gore bana ba Luka ba thapiwa ke meepo. Kenny Mokate a baya mogala mo loudspikareng gore reikutlwele karabo ya Impala. Mmềwa ko Impala o buile straight are Impala eka se hiri bana ba ko Luka. Ka Labone bana ba dirile se ba se dirileng, ba paraga matseno a Luka’.
‘Ge Kgosi a kabe a direla morafe, bana ba kabo ba sa gwanta batshariwa. Mme ebile baabedi ba bona ba pregnente’. Ba ba tshwerweng ba tlhageletse fa pele ga Magistrata ka labotlhano 02 Tlhakole mme kgetse ya bona ya busetswa morago. Bana ba boetse tṥhankaneng mme ba tla tlhagelele gape ka laboraro wa beke e e latelang go tla go kopa beili.
Baagi ba ne ba tṥhakgeletse ketedipele ee bokowa ya motse. ‘Ge ketedipele e e itshwere yaana, ga gona ka moo e ka fenyang meepo. Moepo wa Impala ge o kare o go bona o kare o botlhalenyana, ya go tsaya e go ntsha mo baaging, that’s why re tlhola re sena ketedipele e e nonofileng. Mmaene wa re tella. O tlabe wa tsamaya re sa tshwara sepe’.
Morago ga go badiwa ga di memorandum tsa motes tsa May 2003 le January 2010 tse di amogetsweng ke meepo, baagi ba ne ba rulaganya go kolekiwa ga madi a beili ya ba ba tshwereng e e kana ka R13000.00. Ba bangwe ba baagi ba ntshitse di R100 go thusa ka beili. Go tlhopilwe komiti ya beili.


text:
Dibuka tsa Ditshwantsho ka Setswana
Flip, Flippie le Ditsala ke motseletsele wa dibuka tsa ditshwantsho tsa thuto ya bana ba bannye tse di tla thabisang le go ruta bana botlhe ba Aforikaborwa. Dibuka di diretswe go ngoka bana mo go diriseng kakanyo le boithabiso fa go ithuta e le karolo ya maitemogelo a go nna jalo. Bana ba ithuta ka go boeletsa, go kgatlhegela le go tsaya karolo. Motseletsele o akaretsa dikakanyo tse tsotlhe tsa go ithuta mme o tumile mo go balaeborari, barutisi le batsadi.
1-2-3 ka Flip, Flippie le Ditsala
Mo go 1-2-3 Flip tsena mmogo le Flippie le Ditsala mo maitemogelong a mašwa a go bala, mme go na le ditsala tse dintsi tse di kgethegileng tse di tsayang karolo mo motshamekong.
Ditlha ka Flip, Flippie le Ditsala
Mo go Ditlha Flip o tlhalosa bontle le monate wa Ditlha tse nne fa a ntse a tsweletse go itsise maina a dikgwedi tse somepedi tsa ngwaga.
Malatodi ka Flip, Flippie le Ditsala
Mo go Malatodi Flip o tshameka motshameko o mongwe le Flippie le Ditsala tsa gagwe a ba gwetlha go batla sebedi.
Mo nakong e e sa fediseng pelo go tla nna le
Mo nakong e e sa fediseng pelo go tla nna le:
Nako ka Flip, Flippie le Ditsala
Boitekanelo ka Flip, Flippie le Ditsala
Dikarolo tsa botlhokwa tsa motseletsele di akaretsa:
- Go nna le ponalo e e kgatlhisang
- E ikaelela go fitlhelela ditlhopha tse di farologaneng tsa dingwaga (dingwaga 4 – 7)
- Diteng tsa tlhotlheletsano ya botsayakarolo
- E thusa puo le tlhamo ya dikgopolo
- Go ka dirisiwa dipuo tse di farologaneng mo go ithuteng puo ya bobedi kgotsa ya boraro ka tsela e e se nang matshosetsi
Ela tlhoko: Dibuka tse di ka dirisa teme (puo) e e farologaneng go se kae le ya babuisi bangwe.